Švietimo ir mokslo ministerijos Švietimo aprūpinimo centras

Projektas "Lyderių laikas 3" yra nacionalinė iniciatyva, skirta švietimo bendruomenės nariams (švietimo institucijų darbuotojams, savivaldybių administracijų darbuotojams, Ministerijos ir jai pavaldžių institucijų darbuotojams, tėvams ir kitiems asmenims, atstovaujantiems švietimo bendruomenes). Projekto tikslas yra įtvirtinti lyderystei palankią infrastruktūrą Lietuvos švietimo sistemoje, užtikrinančią nacionalinio, savivaldos bei mokyklų lygmens švietimo lyderių bendruomenės susitelkimą vardan besimokančiųjų mokymosi sėkmės (profesinis kapitalas). Projektu siekiama įtvirtinti nuolatinį atsinaujinimą ir aukštesnę mokymosi kultūrą. Projekto pirmas dalinis tikslas yra švietimo bendruomenės lyderystės gebėjimų didinimas kuriant ir įgyvendinant regioninius sisteminio pokyčio projektus (sprendimų priėmimo kapitalas), antras dalinis tikslas:  vientisos ir integruotos visų lygmenų lyderių kompetencijų plėtotės sistemos įgyvendinimas (žmogiškasis kapitalas) ir trečias dalinis tikslas yra profesionalios švietimo lyderių savitarpio pagalbos tinklo kūrimas, išplečiant mokymosi, dalijimosi patirtimi ir bendradarbiavimo galimybes Lietuvoje ir tarptautiniu mastu (socialinis kapitalas). Siekiant šio tikslo, bus sukurti ir įgyvendinti lyderystės infrastruktūros stiprinimo, t.y. sisteminio pokyčio,  projektai savivaldybėse (45); įgyvendinta Formaliųjų švietimo lyderystės studijų programa (210 studentų) ir Neformaliųjų  švietimo lyderystės mokymų programa (1350 dalyvių, įskaitant 60 užsienio lietuvių bendruomenių atstovų); sukurtas profesionalios švietimo lyderių savitarpio pagalbos tinklas, išplečiant mokymosi, dalijimosi patirtimi ir bendradarbiavimo galimybes Lietuvoje ir tarptautiniu mastu per švietimo lyderystės forumus, - tinklapį www.lyderiulaikas.smm.lt , projekto alumnų tinklus, tarptautinius švietimo lyderystės tinklus.

Švietimas, visą gyvenimą trunkantis mokymasis skatina žmonių rūpinimąsi visuomeninėmis vertybėmis, lyčių lygybe ir nediskriminavimu, nediskriminavimu dėl negalios, kultūrų įvairove. Kiekvienas turi turėti vienodą teisę pasinaudoti teikiamomis galimybėmis: dalyvauti švietimo veikloje, mokymuose, įgyti naujų įgūdžių, tobulinti kvalifikaciją, gauti pagalbą siekiant tapti ar išlikti aktyviu socialinio gyvenimo dalyviu. Šis projektas, kuriuo siekiama užtikrinti švietimo kokybę ir visą gyvenimą trunkantį mokymąsi, neturės neigiamos įtakos ES lygių galimybių politikos įgyvendinimui: visiems naudos gavėjams bus suteiktos vienodos galimybės, nepriklausomai nuo jų lyties, amžiaus, tautybės ir išsilavinimo lygio, rasės, etninės kilmės, religijos ar tikėjimo, negalios, amžiaus ar seksualinės orientacijos, dalyvauti projekte, naudotis jo veiklos rezultatais. Projekto III etapo įgyvendinimas – tai įrodymas, kad nebus diskriminuojamos II etape nedalyvavusios 45 savivaldybės, kad III projekto etape dalyvausiančioms savivaldybėms bus suteiktos tokios pat paslaugos, kokios buvo suteiktos II etape dalyvavusioms 15-kai savivaldybių. Taip pat 15 savivaldybių, kurios dalyvavo II etape, atstovai taip pat bus pakviesti dalyvauti visose III etapo veiklose. Projekto vykdytojai, organizuodami veiklas, taip pat apgalvos, kaip prisidėti prie diskriminavimo mažinimo dėl negalios. Pirmas žngsnis - sudarant sutartis su savivaldybėmis bus išsiaiškinta, ar mokymuose ketina dalyvauti neįgalūs asmenys, ir sutartyje bus numatyta, kaip bus bendradarbiaujama, kad būtų sudarytos jiems tinkamas sąlygas dalyvauti mokymuose.


Onkologinės ligos yra antra pagal paplitimo mąstą lėtinių susirgimų grupė Lietuvoje. Mirštamumas nuo navikinių ligų sudaro iki 20 proc. visų mirčių atvejų. Lietuvoje kasmet nustatoma beveik 18 tūkstančių naujų onkologinių susirgimų atvejų. Mokslininkai ir klinicistai aktyviai vienija pastangas siekdami atrasti efektyvių šių ligų gydymo, ankstyvosios diagnostikos ir prevencijos priemonių, kas sudaro plačias galimybes vystyti fundamentinius ir taikomuosius mokslinius tyrimus sveikatos technologijų ir biotechnologijų srityje. Projekto "Branduolinių tyrimų centras (NRC)" tikslas – sukurti infrastruktūrą, skirtą branduolinės medicinos ir biofarmacijos tyrimams vykdyti, kuri pagerintų ankstyvos onkologinių, kardiovaskuliarinių ir neurologinių ligų diagnostikos bei terapijos paslaugų prieinamumą Lietuvos gyventojams, efektyvintų ankstyvą onkologinių ligų diagnostiką ir prevenciją (sveikatos sritis) bei sutelkti Lietuvos mokslo potencialą, siekiant proveržio sveikatos technologijų ir medžiagų mokslo srityje, didinant dalyvavimą tarptautinių iniciatyvų projektuose (mokslo sritis). Branduolinių tyrimų infrastruktūros sukūrimas Lietuvoje sudarytų šaliai reikšmingo kokybinio šuolio galimybes moksliniams tyrimams. Nors didžioji tyrimų dalis būtų medicinos srityje, ciklotroną būtų galima pritaikyti ir kitur, pavyzdžiui, branduolinėje fizikoje. Tai atvertų galimybę skirtingiems universitetams vykdyti bendrus tyrimus, dirbti su inovacijomis. Nauja infrastruktūra neabejotinai suteiktų galimybę Lietuvos mokslininkams ir tyrėjams bei sveikatos priežiūros specialistams įsitraukti į aukščiausio lygio tarptautinius mokslinius tyrimus, dalyvauti tarptautiniuose projektuose, nes šiuo metu, dėl neegzistuojančios branduolinių tyrimų infrastruktūros, tokios galimybės nėra sudarytos.


Socialinės priežiūros paslaugos prieinamumo ir kokybės gerinimas Anykščių mieste

Anykščių rajono socialinių paslaugų centras

Projekto tikslas: Prisidėti prie socialinės atskirties Anykščių mieste mažinimo, skatinant socialinių paslaugų plėtrą ir teikiamų socialinių paslaugų kokybės gerinimą.
Projekto įgyvendintos veiklos didins socialinių paslaugų asmens namuose prieinamumą ir kokybę Anykščių miesto gyventojams, sudarys palankias sąlygas asmeniui kuo ilgiau turėti savarankišką, visavertį gyvenimą bendruomenėje ir savo namuose, bei sumažins stacionarios globos poreikį, o šeimos nariams, prižiūrintiems savo artimuosius, padės derinti darbo ir šeimos įsipareigojimus.
Projekto metu įsigyta įranga ir darbo priemonės palengvins darbuotojų kasdienybę, susisiekimą su paslaugos gavėjais, bei pasitarnaus jiems pristatant maisto produktus ar kitus pirkinius. Taip padidins socialinės priežiūros paslaugos kokybę, leis ekonomiškiau ir efektyviau planuotis darbo laiko sąnaudas.

Projektas didins pagalbos į namus paslaugos prieinamumą ekonomiškumą ir efektyvumą Anykščių miesto neįgaliems ir senyvo amžiaus asmenims, sudarys palankias sąlygas asmeniui kuo ilgiau turėti savarankišką ir visavertį gyvenimą bendruomenėje ir savo namuose. Įgyvendintos projekto veiklos, paslaugą teikiančiam darbuotojui sudarys galimybę teikti ekonomišką ir efektyvią pagalbos į namus paslaugą. Projekto įgyvendinamos veiklos padės šeimos nariams, prižiūrintiems savo artimuosius, derinti darbo ir šeimos įsipareigojimus, gerins neįgalių  ir senyvo amžiaus asmenų gyvenimo kokybę bei mažins jų socialinę atskirtį.
 Asmenims prižiūrintiems (slaugantiems) sunkią negalią turintį šeimos narį bus organizuojamas neformalus renginys/ apvalaus stalo diskusija kurios tema apims slaugos ir socialinių paslaugų specifika, patiriami sunkumais ir jų įveikimo būdais, psichologine pagalba  neįgaliesiems bei jų šeimos nariams,taip pat aptarti lyčių lygybės, pagarbos įvairovei, nediskriminavimo principai jų sklaida. Projekto partneris organizuos  informacinį renginį, kurio metu bus viešinamos projekto veiklos bendruomenėje. Minėti horizontalūs principai bus aptarti neformalaus renginio  informacinio renginio bendruomenės nariams metu.


Skaudvilės miesto infrastruktūros sutvarkymas

Tauragės rajono savivaldybės administracija

Projekto įgyvendinimo metu planuojama sukurti naują bendruomeninę infrastruktūrą prie Skaudvilės tvenkinio, įrengiant kokybišką poilsio, laisvalaikio ir rekreacijos zoną, kuri bus patraukli ne tik vietos gyventojams, bet ir verslininkams.
Naujoje viešojoje poilsio ir laisvalaikio erdvėje numatoma įrengti krepšiniui, mini futbolui skirtas atviras aikšteles, vaikų žaidimų ir riedutininkų aikšteles, lauko treniruoklius, pėsčiųjų ir dviračių takus, automobilių stovėjimo aikštelę, įrengti apšvietimą. Tvarkomos teritorijos plote bus sutvarkytos Skaudvilės tvenkinio pakrantės, įrengtas priėjimas prie vandens su liepteliu ir paplūdimio/ maudyklos zona, atnaujintos esamos ir įrengtos naujos vejos, iškirsti menkaverčiai krūmai ir medžiai, įrengti mažosios architektūros elementai (šiukšliadėžės ir kt.), išasfaltuota Šlaito g. atkarpa.
Tikimasi, kad teritorijos sutvarkymas prisidės prie Skaudvilės miesto gyventojų gyvenamosios aplinkos kokybės gerinimo, užimtumo skatinimo, palankių sąlygų naujų įmonių steigimui ir esamų bendrovių plėtrai sudarymo, investicijų pritraukimo.
Įgyvendinus projektą, bus pagerinta investicijų ir ekonominė aplinka:  sukurta infrastruktūra galės naudotis Skaudvilės miesto gyventojai bei verslo subjektai. Projekto įtaka miesto gyventojams pasireikš per naudojimąsi sukurta kokybiška viešąja infrastruktūra ir platesnėmis poilsio, viešųjų paslaugų galimybėmis. Verslininkams bus sudarytos sąlygos teikti aktualias smulkias bendruomenines paslaugas, kurti naujas darbo vietas prekybai, poilsio ir pramogų organizavimui.

Vykdant darbus, bus laikomasi aplinkos apsaugos principų (statybvietės apsauga, statybinių medžiagų ir šiukšlių išvežimas), bus naudojamos aplinkai nekenksmingos medžiagos/ technologijos, kas užikrins infrastruktūros ilgaamžiškumą ir patvarumą. Taip pat projekto įgyvendinimo metu kuriamos kokybiškos objekto prieigos, privažiavimai, tiesiami pėsčiųjų ir dviračių takai, numatomos vietos komnalinių atliekų surinkimui, įrengiami vandens tiekimo ir nuotekų šalinimo tinklai, kas sumažins taršą šioje miesto zonoje.


Kraštovaizdžio būklės gerinimas Pakruojo rajono savivaldybės teritorijoje (I etapas)

Pakruojo rajono savivaldybės administracija

Projekto įgyvendinimo metu planuojama likviduoti 2 bešeimininkius apleistus statinius (pieninę, esančią Šiaulių apskrityje Pakruojo rajono savivaldybėje, Rozalimo seniūnijoje, Padubysio kaime, Šeduvos g. 2 bei sandėlį, esantį Šiaulių apskrityje Pakruojo rajono savivaldybėje, Rozalimo seniūnijoje, Plaučiškių kaime, Šeduvos g. 41). Abu statiniai yra urbanizuotose teritorijose ir greta rajoninio kelio. Atliekant griovimo darbus bus išardomi statinių pamatai ar/ir sienos bei kitos konstrukcijos, statybinis laužas išvežamas, atvežamas juodžemis, teritorija išlyginama. Likvidavus bešeimininkius apleistus statinius bus pagerintas Pakruojo rajono savivaldybės teritorijos kraštovaizdžio vizualinis estetinis potencialas. Sutvarkytomis teritorijomis galės naudotis kaimo bendruomenės, bus atkurti pažeisti kraštovaizdžio kompleksai ir objektai, atkurta biologinė įvairovė, buvę apleisti statiniai nebekels grėsmės gyventojų saugumui, nebedarkys kraštovaizdžio vizualinio estetinio potencialo. Tinkamai panaudojus atliekas (perdirbus, išrūšiavus) bus sumažinta tarša gamtai. Teritorijų išvalymas ir apželdinimas užtikrins kokybiškesnę gamtinę ir gyvenamąją aplinką.


Elektros energijos iš atsinaujinančių išteklių gamybos įrenginių įrengimas panaudojant Ateities ekonomikos DNR plano lėšas

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - mažų iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas vartojimo vietoje, geografiškai nutolusiose nuo elektros vartojimo vietose bei elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį namų ūkių išlaidų, patirtų įsirengiant saulės šviesos elektrinę savo elektros energijos poreikiams tenkinti. Socialinė-ekonominė nauda, kurios tikimasi įgyvendinus Projektą: įrengta virš 6.500 saulės šviesos energijos elektrinių (viso apie 38 MW instaliuotos galios), kas leistų kasmet po Projekto pabaigos vidutiniškai sutaupyti apie 22,800 tūkst. tonų CO2. Elektros gamybos iš taršaus kuro sumažėjimas ten, kur ji yra gaminama, sąlygos geresnę gyventojų sveikatą.

Įgyvendinant projektą bus aktyviai prisidedama prie darnaus vystymosi horizontaliojo principo įgyvendinimo, kadangi bus didinamas energijos vartojimo efektyvumas. Pagrindiniai ilgalaikiai uždaviniai, prie kurių įgyvendinimo prisidės Projektas, yra šie:
 - didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose – Projekto apimtyje bus diegiamos efektyvesnės atsinaujinančių išteklių energiją naudojančios technologijos, skirtos elektros energijos gamybai namų ūkių reikmėms;
- sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui – atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas namų ūkiuose mažins šiltnamio efektą sukeliančių dujų kiekį;
- sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių – Projekto apimtyje bus diegiamos atsinaujinančių išteklių energiją naudojančios technologijos.


Lietuvos darbo birža prie Socialinės apsaugos ir darbo ministerijos

Projektas  „Naujas startas" bus įgyvendinamas visoje šalyje, t.y. Projekto veiklos bus vykdomos visų savivaldybių teritorijose. Projektą Lietuvos darbo birža vykdys kartu su partneriais: 10 TDB.
Projekto metu bus įgyvendinamos aktyvios darbo rinkos politikos priemonės, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 "Dėl Dėl Jaunimo garantijų iniciatyvos įgyvendinimo plano patvirtinimo" bei užtikrinančios antrinės intervencijos paslaugų teikimą  registruotam TDB jaunimui, atsižvelgiant į individualius jaunų žmonių poreikius bei siekiant užtikrinti kuo sklandesnį įsiliejimą į darbo rinką.
Projekto tikslinė grupė –   registruoti TDB 16-29 m. nedirbantys, nesimokantys ir mokymuose nedalyvaujantys asmenys, dalyvavę Jaunimo garantijų iniciatyvos pirminės intervencijos projekte „Atrask save“. Projekto dalyviams bus sudarytos sąlygos dalyvauti profesinio mokymo veikloje ir įgyti tinkamą ir paklausią darbo rinkoje profesiją ir/ar patobulinti/įgyti trūkstamas profesines kompetencijas. Tapusiems kvalifikuotais specialistais bus suteiktos galimybės įgyti darbo įgūdžių tiesiogiai darbo vietoje. Stokojantiems darbinės patirties ar dėl kitų priežasčių nepavykus savarankiškai įsitvirtinti darbo rinkoje, bus pasiūlyta pagalba per įdarbinimo subsidijuojant priemonę.

Numatyti aktyvūs veiksmai prisidės prie lyčių lygybės nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų skatinimo. Projekto įgyvendinimo metu LDB internetinėje svetainėje nuolatos bus talpinama informacija apie Projekto tikslinės grupės atstovų lygias galimybes dalyvauti veiklose, bus akcentuojamas  moterų ir vyrų lygybės ir (arba) nediskriminavimo principas bei nediskriminavimo dėl amžiaus principo įgyvendinimas. TDB specialistai nuolatos aktyviai informuos potencialius Projekto dalyvius, nepaisant negalios, amžiaus, kilmės, religinių įsitikinimų ar pažiūrų, gyvenamosios vietovės ir pan., apie galimybes dalyvauti Projekte. Taip pat LDB atsakingi specialistai reguliariai organizuos informacinius renginius, skirtus Projekto tikslinės grupės atstovų supažindinimui su Projekto veiklomis ir dalyvavimo jose lygiomis galimybėmis  be išimties visoms amžiaus grupėms, patenkančioms į Projekto tikslinę grupę. Kiekvieno renginio pradžioje apie 45 minutės bus skiriamos temos  „Lyčių lygybė ir nediskriminavimas bei nediskriminavimas dėl amžiaus“ išdėstymui, kartu su dalyviais gyvenimiškų situacijų, susijusių su lyčių lygybe ir nediskriminavimu bei nediskriminavimu dėl amžiaus aptarimui. Planuojama, kad renginius LDB specialistai organizuos kartą per mėnesį. Renginiai vyks TDB ir Jaunimo darbo centrų patalpose.


Jūros upės kraštovaizdžio formavimas gamtinio karkaso teritorijoje Rietavo mieste

Jūros upės (kodas 16010001) atkarpa, tekanti pro Rietavą priskiriama prie labai pakeistų upių. Upės atkarpa buvo ištiesinta XX a. 6 dešimtmetyje (vykdant sausinamosios melioracijos projektus), tokiu būdu pažeidžiant ekologinę pusiausvyrą ir sudarkant miesto kraštovaizdį. Siekant atstatyti pažeistą ekologinę būklę ir  kraštovaizdį, tikslinga atlikti darbus, sudarančius sąlygas Jūros upės atkarpos Rietavo mieste renatūralizacijai. Darbai atliekami derinantis prie esamo kraštovaizdžio, nepažeidžiant trečiųjų asmenų interesų. Projekto rezultatai - atstatytos Jūros upės atkarpos Rietavo mieste hidrologinės ir morfologinės sąlygos (sudarant sąlygas upės atkarpos renatūralizacijai), sutvarkyta Jūros upės atkarpos aplinkinė teritorija (pėsčiųjų takai, mažoji architektūra, apželdinimas ir pan.). Projektas vykdomas gamtinio karkaso teritorijoje. Vykdant projektą atkurtas 1 kraštovaizdžio arealas. Teritorija, kurioje bus įgyvendintos kraštovaizdžio formavimo priemonės sieks 2 ha.

Sutvarkyti teritoriją ketinama Rietavo mieste, taip prisidedant prie darnaus vystymosi principų:
• Projekto investicijomis mažinamas neigiamas poveikis aplinkai ir tausojami gamtiniai ištekliai, t. y. atkuriamos apleistos teritorijos, atstatoma upės ekologinė pusiausvyra ir sudarkytas kraštovaizdis. Sukuriama draugiška aplinkai infrastruktūra (pėsčiųjų takai, mažoji architektūra, apželdinimas ir pan.);
• Projekto investicijos nukreiptos į socialinės įtraukties didinimą, t.y., projekto rezultatais galės naudotis asmenys, kurie yra jautresni socialiniams ir ekonominiams iššūkiams ir rizikoms bei turi mažiau resursų su jais sėkmingai susidoroti – neįgalieji, vienišos mamos, priešpensinio ir pensinio amžiaus žmonės, kvalifikacijos neturintys jaunuoliai, tautinių mažumų atstovai ir pan.;
 • Projekto investicijos nukreiptos į veiklas, kurias įgyvendinus sumažės CO2 dujų išmetimai, t.y. projekto rezultatai nedidins tikslinės teritorijos transporto maršrutų ilgio, numatytos veiklos, skatinančios alternatyvių transporto priemonių panaudojimą, pavyzdžiui, pėsčiųjų ir dviračių takų tinklo plėtra. Projekte numatyti pėsčiųjų takai skatins alternatyvius judėjimo būdus.

Projekto rezultatais vienodai galės naudotis tiek moterys, tiek vyrai, nepaisant jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos.


Uždaroji akcinė bendrovė "Jurbarko vandenys"

Projekto "Vandens tiekimo ir nuotekų tvarkymo infrastruktūros plėtra Jurbarko rajone" tikslas - padidinti vandens tiekimo ir nuotekų tvarkymo paslaugų prieinamumą ir sistemos efektyvumą Jurbarko rajone. Šiam tikslui pasiekti numatomos pagrindinės projekto veiklos: geriamojo vandens tiekimo statyba (apie 4,43 km., prijungiant 137 gyv.) ir nuotekų surinkimo tinklų statyba (apie 3,92 km, prijungiant 110 gyv.) Smalininkuose; Geriamojo vandens gerinimo įrenginių statyba (1 vnt.) ir vandens tiekimo tinklų rekonstrukcija (apie 1,0 km) Veliuonos miestelyje; Jurbarko miesto vandenvietės vandens gerinimo įrenginių statyba (1 vnt.). Planuojami pasiekti stebėsenos produkto rodikliai: P.N.050 "Gyventojai, kuriems teikiamos vandens tiekimo paslaugos naujai pastatytais geriamojo vandens tiekimo tinklais - 137 gyv.; P.N. 051 "Gyventojai, kuriems teikiamos vandens tiekimo paslaugos iš naujai pastatytų ir (arba) rekonstruotų geriamojo vandens gerinimo įrenginių - 11310 gyv.; P.N.053 "Gyventojai, kuriems teikiamos paslaugos naujai pastatytais nuotekų surinkimo tinklais - 110 gyv.; P.S.333 "Rekonstruotų vandens tiekimo ir nuotekų surinkimo tinklų ilgis - 1,0 km.


Projekto tikslas - meninių priemonių pagalba gerinti Joniškio rajono vaikų psichinę ir fizinę sveikatą, didinti paslaugų prieinamumą. Projekto metu bus rengiami nuolatiniai susitikimai su vaikais Joniškio rajono seniūnijose, ypatingai kreipiant dėmesį kaimiškoms teritorijoms nutolusioms nuo rajono centro. Nuolatiniai užsiėmimai suteiks galimybę užmegzti patikimą ryšį su vaikais, perteikti sveikos gyvensenos žinias bei ugdyti emocinį raštingumą, atjautą, suvaldyti emocijas, jas atpažinti ir reikšti saugiai. Užsiėmimų grupėse bus kuriama pasitikėjimo atmosfera, žinios ir praktika perteikiami vaikams patraukliomis formomis pasitelkiant meną ir žaidimus. Taip pat bus organizuojami Joniškio rajono vaikams periodiniai seminarai savęs pažinimo, atsipalaidavimo, alternatyvios fizinės veiklos bei saviraiškos ugdymui. Projekto metu bus ugdomi vaikų sveikos gyvensenos, higienos, emocijų pažinimo ir valdymo bei fizinio aktyvumo įgūdžiai. Vasaros metu bus organizuojamos „Sveikatos akademijos“, kurios ugdys vaikų socialines-emocines kompetencijas, sveikos gyvensenos nuostatas, kūrybiškumą, mokys bendradarbiauti, tenkins vaikų ir jaunimo pažinimo ir lavinimosi poreikius per kūrybines ir praktines paieškas.
Viešoji įstaiga „Žagarės balselis“ pasitelkdama partnerius: Joniškio rajono savivaldybės administraciją, Joniškio rajono visuomenės sveikatos biurą, Joniškio Algimanto Raudonikio meno mokyklą, asociaciją Joniškio Socialinių industrijų centrą ir visuomeninę organizaciją „Spalvotas veidas“, įgyvendins projektą dviejų metų laikotarpyje.

Projekto veiklos ir seiktini rezultatai prisideda prie Darnaus vystymosi 3 tikslo "Gera sveikata ir gerovė: Užtikrinti galimybę gyventi sveikai ir skatinti visų ir visų amžiaus grupių žmonių gerovę."
Rengdami užsiėmimus ir sveikatos akademijas ugdysime Joniškio rajono vaikų sveikos gyvensenos įgūdžius.

Projektas prisidės prie moterų ir vyrų lygybės principo įgyvendinimo ir skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. projekto veiklos ir rezultatai bus prieinami visiems dalyviams, turintiems skirtingų poreikių. Patalpos bus parenkamos taip, kad į jas galėtų patekti visi, užsiėmimų programa priderinama prie įvairių poreikių vaikų.


Technologijos ir biomedicinos mokslų infrastruktūros modernizavimas, tenkinant Vakarų Lietuvos regiono poreikius

Projekto tikslas - modernizuoti biomedicinos ir technologijų studijų infrastruktūrą, siekiant tenkinti Vakarų Lietuvos regiono poreikius. Į projekto apimtį įtrauktos veiklos tiesiogiai prisidės prie projekto uždavinių įgyvendinimo. Veiklos, nesusijusios su suformuotais projekto uždaviniais, į projekto apimtį neįeina. Projekto įgyvendinimo vieta – Klaipėdos miesto savivaldybė. Atsižvelgiant į projekto tikslą suformuoti projekto uždaviniai: Bijūnų g. 10 objekto modernizavimas; studijų programoms reikalingų laboratorijų įrengimas. Uždavinio įgyvendinimui numatomos projekto veiklos: Bijūnų g. 10 pastato modernizavimas ir vidaus patalpų remontas; sumaniosios slaugos simuliacinio centro, mažaenergių išmaniųjų pastatų tyrimų ir maisto kokybės mokslinių taikomųjų tyrimų laboratorijų įrengimas. Atnaujinta, studijoms pritaikyta infrastruktūra leis užtikrinti kokybišką, atvirą ir modernų aukštąjį mokslą sparčiai populiarėjančių technologijų bei biomedicinos sričių mokslų studijoms. Tokiu būdu bus sukuriamas Klaipėdos valstybinės kolegijos patrauklumas ne tik Vakarų Lietuvos regiono studentams, bet ir visos Lietuvos studentams, bei užtikrintos praktinių žinių mokymo galimybės, leis paruošti aukštos kvalifikacijos specialistus, kurie tenkintų šalies darbo rinkos poreikius.  Projektas atitinka Valstybinių kolegijų studijų infrastruktūros tobulinimo veiksmų plane nurodytus atrankos kriterijus ir šio projekto rėmimas yra siūlomas įgyvendinant Valstybinių kolegijų studijų infrastruktūros tobulinimo veiksmų planą.

Projektas prisidės prie Klaipėdos regiono ir Lietuvos aukštojo mokslo plėtros ir kokybės gerinimo, tokiu būdu bus sudarytos sąlygos gyventojams gauti kokybiškas studijų paslaugas. Projektas atneš ekonominės-socialinės naudos, teigiamai įtakos  kompetencijų tobulinimą bei įsidarbinimą ateityje ir prisidės prie tvarios ekonominės plėtros.
Įgyvendinus projektą bus suremontuotos įstaigos patalpos, dėl ko bus efektyviau naudojami energijos ištekliai ir mažiau teršiama aplinka. Tokiu būdu tikėtina, jog projektas prisidės prie aplinkosaugos gerinimo.
Projektas galimai prisidės prie informacinės visuomenės, kūrimo, kadangi jo metu numatomas studijoms naudoti daugiau laboratorinės įrangos-technikos.
Atsižvelgiant į tai, manoma, jog projektas prisidės prie Klaipėdos regiono ir Lietuvos  tolygaus ir darnaus vystymosi.

Bus sudarytos vienodos galimybės tiek vyrams tiek moterims naudotis projekto rezultatais, taip pat bus sudarytos vienodos sąlygos naudotis projekto rezultatais bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Remontuojant kolegijos patalpas bus numatytos reikalingos priemonės siekiant padidinti studijų prieinamumą neįgaliesiems.


AB Mašinų gamyklos "Astra" darbuotojų mokymai ir kvalifikacijos tobulinimas

AB Mašinų gamykla „Astra“ yra viena seniausių ir didžiausių metalo apdirbimo įmonių Lietuvoje. Įmonė kuria ir gamina nerūdijančio plieno talpas, talpyklas, slėginius indus ir kitus gaminius maisto, chemijos, medicinos ir kitų pramonės šakų įmonėms.  Siekdama išnaudoti turimą patirtį ir rinkos potencialą, įmonė planuoja apmokyti ir pakelti kompetencija daugiau kaip 100 darbuotojų suvirinimo ir metalo apdirbimo srityse. Kvalifikuota darbo jėga gali garantuoti tolygų ir aukštą bendrovės konkurencingumą ir ypač naudinga pačių darbuotojų konkurencingumo didinimui darbo rinkoje. Darbuotojų kvalifikaciją įvertis verslo asociacija ir suteiks pažymėjimus, įrodančius pasiektą kvalifikaciją. Paramos gavimas leistų projektą įgyvendinti greičiau ir didesnės apimties. Projekto įgyvendinimas prisidės prie Investicijų skatinimo ir pramonės plėtros 2014–2020 metų programos pirmojo tikslo „Didinti tiesiogines investicijas į gamybos ir paslaugų sektorius“ ir trečiojo Programos tikslo „Aprūpinti Lietuvos verslą konkurencingais žmogiškaisiais ištekliais“.


Savivaldybes jungiančių turizmo trasų ir turizmo maršrutų infrastruktūros plėtra Tauragės regione

Jurbarko rajono savivaldybės administracija kartu su projekto partneriais – Tauragės, Šilalės ir Pagėgių savivaldybių administracijomis, planuoja įrengti turizmo trasų ženklinimo infrastruktūrą ir užtikrinti turistų bei lankytojų informuotumą apie turizmo maršrutuose ir turizmo trasose esančias lankytinas vietas. Projekto įgyvendinimas leistų pagerinti Tauragės regiono turistinį potencialą, užtikrinti visapusišką turizmui svarbių viešųjų erdvių panaudojimą ir tokiu būdu padidinti regiono patrauklumą gyventojams ir svečiams. Pagausėjęs regiono lankytojų ir turistų skaičius sukurtų papildomos paklausos vietiniam verslui ir sudarytų sąlygas verslo plėtrai.

Projektas atitinka Aprašo 28 p. "Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui". Projekte numatyti veiksmai neprieštarauja ir nedaro neigiamo poveikio darnaus vystymosi principams.

Projekte numatytos veiklos ir projekto rezultatai atitinka moterų ir vyrų lygybės principams ir nediskriminavimui.


Tarptautinių aplinkosaugos vadybos sistemų pritaikymas UAB Hoda gamybos praktikoje

UAB Hoda - viena iš lyderių Baltijos šalyse, kurios pagrindinė veikla - plastikinių detalių gamyba. Įmonės apyvarta ir eksportas yra stabiliai augantys, bendrovė nuolat ieško galimybių veiklos efektyvumo didinimui bei gamybos būdo tobulinimui. Įgyvendindama projektą "Tarptautinių apilinkosaugos vadybos sistemų pritaikymas UAB "Hoda" gamybos praktikoje", įmonė siekia, kad būtų standartizuotas ir tobulinamas jos gamybos procesas, tuo pačiu siekiant didesnio bendrovės veiklos efektyvumo ir energetinių resursų taupymo. Įdiegusi naują aplinkosaugos vadybos sistemą, bendrovė tikisi kontraktų iš naujų užsakovų. Projekto įgyvendinimas taip pat prisidės prie bendrovės konkurencingumo didinimo, pardavimų portfelio diversifikavimo ir pajamų augimo.


Profesinio mokymo ir mokymosi visą gyvenimą informacinių sistemų ir registrų plėtra

Švietimo informacinių technologijų centras

Sparčiai kintant darbo rinkos poreikiams ir technologijoms, profesinio mokymo svarba valstybei auga, tačiau mokymo įstaigos turi gebėti lanksčiai prisitaikyti prie naujų aplinkybių ir didinti savo veiklos efektyvumą. Profesinės mokyklos šiuo metu negali užtikrinti elektroninio mokymo taikymo, silpnai išvystyta mokinių apskaita, mokymo rezultatų naudojimas priimant vadybinius sprendimus. Efektyvus valdymas leistų pasiekti užsibrėžtus profesinio mokymo tikslus: gerinti profesinio mokymo kokybę, optimaliai naudoti materialinius išteklius ir lėšas bei užtikrinti besimokančiųjų galimybes gauti kokybišką mokymą. Siekiant pagerinti profesinio mokymo patrauklumą ir kokybę, būtina užtikrinti kuo paprastesnius ir labiau automatizuotus dalyvavimo profesiniame mokyme ir jo vykdymo procesus, taip skiriant pagrindinį dėmesį mokymo paslaugos kokybės gerinimui ir efektyvesniam išteklių panaudojimui. Taip pat aktualu kurti profesinio mokymo nacionalinę stebėsenos sistemą
Esminė Projektu sprendžiama problema – kad skaitmeninės priemonės, naudojamos profesinio mokymo įstaigose yra nepakankamos ir nesuteikia galimybių automatizuoti veiklos procesus.
Projektas sprendžia pagrindinių tikslinių grupių (stojančiųjų į profesinio mokymo įstaigas, mokinių, profesinio mokymo įstaigų mokytojų, vadovų ir administracijos darbuotojų bei profesinio mokymo įstaigų priežiūrą ir stebėseną vykdančių institucijų) problemas ir tenkina jų poreikius, susijusius su profesinio mokymo(si) procesų perkėlimu į elektroninę erdvę

Projektas sudarys sąlygas tobulinti dalies visuomenės (profesinių mokyklų pedagogai, vadovai) informacinius gebėjimus. Taip pat bus sudarytos sąlygos darnioms elektroninės paslaugoms plėtoti, sudarant galimybę visiems piliečiams taikant šiuolaikines technologijas pasirinkti profesinį mokymą bei tinkamai dalyvauti tolesniame jo valdyme. Projekto metu bus taikomos naujausios informacinės technologijos (pvz. „Debesų“ technologijos), tuo plėtojant žinių visuomenę.

Projekte bus užtikrinta vyrų ir moterų lygybė, nes dalyvauti projekto veiklose ir naudotis projekto rezultatais galės visi, lytis nebus laikoma kliūtimi ar privalumu.


Uždaroji akcinė bendrovė Viešųjų investicijų plėtros agentūra

Savivaldybių pastatų fondo tikslas – skatinti energijos vartojimo efektyvumą investuojant į viešąją infrastruktūrą. Fondo lėšomis bus teikiamos paskolos savivaldybių pastatų modernizavimo projektams, didinantiems pastato energinį efektyvumą. Valdant foną ir įgyvendinant finansinę priemonę galutiniams naudos gavėjams, t.y. savivaldybėms, bus suteiktos galimybės modernizuoti nuosavybės teise valdomus viešuosius pastatus, pasinaudojant modernizavimo projekto įgyvendintojams teikiamu finansavimu (savivaldybių administracijoms, pastatų administratoriams, modernizavimo programos administratoriams ar energijos taupymo paslaugų teikimo (ETPT) įmonėms).Įgyvendinant šią priemonę bus padidintas energijos vartojimo efektyvumas ir taip pat, sudarant galimybę pasinaudoti palankiomis finansavimo sąlygomis, bus siekiama paskatinti aktyvų ETPT kompanijų dalyvavimą energijos vartojimo efektyvumo didinimo rinkoje, bei plėtoti šią rinką Lietuvoje.

Įgyvendinant šį projektą (visas jo veiklas) bus tiesiogiai prisidedama prie darnaus vystymosi horizontaliojo principo įgyvendinimo, nes didinamas energijos vartojimo efektyvumas: taupoma šilumos energija, mažinama aplinkos tarša, nes mažinamas energijos gavybos metu išsiskiriantis į aplinką CO2 kiekis. Įgyvendinant Savivaldybių pastatų fondo veiklas bus gerinama aplinkos kokybė, didinamas viešosios aplinkos patrauklumas bei saugumas. Savivaldybių pastatų fondo veiklos turės poveikį ir ekonomikos srityje: kuriamos naujos darbo vietos, sutaupytos lėšos panaudojamos kitoms prekėms ir paslaugoms įsigyti.


Didelio našumo fermentų aktyvumo nustatymo technologijos galutinės versijos sukūrimas ir išbandymas

Biokatalizatoriai, arba fermentai yra itin efektyvus būdas katalizuoti chemines reakcijas ir, palyginus su tradiciniais cheminiais metalo-katalizatoriais yra ypač ekonomiški ir ekologiški, todėl cheminės sintezės (ypač farmacijos) industrijoje jų paklausa yra itin didelė. Vienok, tokių biomolekulių pasiūla nėra didelė, nes daugeliui cheminių reakcijų, kurias gali spartinti tradiciniai katalizatoriai, biokatalizatorių analogai nėra žinomi. Tam, kad būtų galima sukurti naujus fermentus, reikia itin gerai išmanyti kaip šių biomolekulių aminorūgščių seka priklauso nuo jų funkcijos. Nors šiuos atsakymus mums gali pateikti dirbtinio intelekto algoritmai, šie reikalauja itin daug pradinės informacijos – eksperimentinių duomenų, nurodančių fermento aktyvumo ir jo aminorūgščių sekos ryšį. Deja ši problema vis dar neišspręsta – šiuo metu egzistuojantys metodai neleidžia greitai eksperimentiškai patikrinti didelio kiekio (šimtų milijonų ar milijardų) unikalių fermentų variantų, tam, kad pasitelkiant šią informaciją, būtų galima kurti naujas katalizines biomolekules. 2018 metais Vilniaus universiteto ir kompanijos „Applied Synbio“ pateikta patentinė pareiška išsprendžia šią problemą aprašydama naujos kartos mikroskysčiais paremtą biotechnologinį metodą „Katalizinių biomolekulių aktyvumo įrašymas į DNR seką“, kuris skirtas vykdyti milijonų fermentų variantų analizę vienu metu, ir tvarkingai pateikti šią informaciją tolesniam naudojimui. Ši technologija atveria duris į daug greitesnį sudėtingų fermentų veikimo supratimą bei lengvesnį naujas reakcijas katalizuojančių fermentų sukūrimą. Šio projekto tikslas yra išbandyti galutinę technologijos versiją – bioinformatinių metodų pagalba sukurti fermentų biblioteką bei analizuoti eksperimentinius duomenis pasitelkiant dirbtinio intelekto algoritmus siekiant rasti ryšius tarp fermento sekos pakitimų ir funkcijos. Pasibaigus projektui technologija bus paruošta pradėti ją pilnai naudoti komercijoje.


Šiaulių miesto savivaldybės administracija

Projektu „Darnaus judumo priemonių diegimas Šiaulių mieste“ siekiama plėtoti subalansuotą, efektyviu išteklių ir šiuolaikinių technologijų naudojimu grindžiamą darnaus judumo sistemą Šiaulių mieste. Projekto metu bus įrengiama dviračių saugojimo infrastruktūra (stoginės su stovais) prie traukos objektų (švietimo įstaigų, autobusų ir traukinių stočių); Šiaulių miesto Dubijos-Serbentų g. sankryžoje bus įrengtas išmanusis šviesoforas ir kiti būtini elementai, skirti eismo srautams valdyti, kontroliuoti, informuoti apie eismo srautus ir sąlygas;  Šiaulių miesto gatvių elementai (šaligatviai, pėsčiųjų takai, perėjos ir kt.) bus pritaikyti specialiųjų poreikių turintiems žmonėms.

Projekto veiklų įgyvendinimas prisidės prie viešosios infrastruktūros bei aplinkos gerinimo, miesto patrauklumo verslui ir gyventojams didinimo, oro taršos, užterštumo bei triukšmo mažinimo, darnaus judumo skatinimo. Priemonės padidins galimybes vaikščioti saugia infrastruktūra, naudotis ir saugiai turėti kur palikti dviračius, paskatins gyventojus naudotis dviračiais bei vaikščio pėsčiomis, o tai prisidės prie sveikos, švarios ir saugios gyvenamosios aplinkos kūrimo.
Projekto įgyvendinimo metu nėra numatyta veiksmų, kurie turėtų neigiamą poveikį darnaus vystymosi principo įgyvendinimui:
- aplinkosaugos srityje (vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, poveikio aplinkai vertinimas nėra būtinas, planuojama ūkinė veikla nėra susijusi su įsteigtomis ar potencialiomis „Natura 2000“ teritorijomis ar artima tokių teritorijų aplinka);
- socialinėje srityje (nebus daromas neigiamas poveikis, galintis įtakoti užimtumą, skurdo lygį ir socialinę atskirtį, visuomenės sveikatą, švietimą ir mokslą, kultūros savitumo išsaugojimą, tausojantį vartojimą);
- ekonomikos srityje (nebus daromas neigiamas poveikis darniam pagrindinių ūkio šakų ir regionų vystymui);
- teritorijų vystymo srityje (nebus daromas neigiamas poveikis aplinkosauginių, socialinių ir ekonominių skirtumų mažinimo srityje);
- nebus daromas neigiamas  poveikis informacinės ir žinių visuomenės srityje.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos,  kilmės, socialinės padėties,  tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Įdiegtos darnaus judumo priemonės atitiks visų visuomenės grupių poreikius (projekto įgyvendinimo metu sukurtais rezultatais galės naudotis visų visuomenės grupių atstovai). Projekto metu sukurta infrastruktūra galės naudotis visų grupių atstovai, nepriklausomai nuo jų lyties, nebus sudaromo jokie apribojimai ar kliūtys.


Akcinė bendrovė "Lietuvos geležinkelių infrastruktūra"

Projekto "Triukšmo mažinimo priemonių geležinkeliuose įrengimas. I Etapas" tikslas- pagerinti gyventojų gyvenimo sąlygas, užtikrinant leistinų triukšmo lygių išlaikymą šalia Lentvario ir Kaišiadorių geležinkelio stočių esančiuose gyvenamuosiuose ir visuomeninės paskirties pastatuose bei jų aplinkoje.
Projekto metu numatoma įgyvendinti triukšmo mažinimo priemones - Kaišiadorių ir Lentvario stotyse pastatyti triukšmą mažinančias sienutes, sumažinančias triukšmą šalia stočių esančiuse gyvenamuosiuose namuose ir visuomeniniuose pastatuose iki normas atitinkančio lygio.
Projekto įgyvendinimo metu numatoma atlikti triukšmo mažinimo priemonių projektavimą ir rangos darbus.

Triukšmo prevencijos veiksmų plane detaliai išnagrinėtas gyventojų gyvenančių triukšmo veikimo zonoje skaičius ir sudarytas sąrašas stočių, kuriose turi būti įrengtos priemonės traukinių skleidžiamam triukšmui mažinti. Nustatyta didžiausia neigiamo (viršnorminio pagal HN 33:2011) triukšmo poveikio zona  - nakties ≥55 dBA triukšmo zona. Tai daugiausiai lemia prekinių traukinių eismas nakties metu. Antroji pagal triukšmo neigiamo poveikio paplitimą zona - vakaro ≥60 dBA triukšmo zona. Nagrinėjamoje geležinkelio ruožo atkarpoje nėra įgyvendinta jokių triukšmą mažinančių priemonių.
Vadovaujantis parengtu Triukšmo prevencijos planu bei atsižvelgiant į tai, kad geležinkelio transporto sukeliamas triukšmas viršija leistinus dydžius nustatytus Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, yra numatoma įrengti triukšmo mažinimo priemones šalia Kaišiadorių ir Lentvario geležinkelio stočių esantiems gyvenamiesiems ir visuomeninės paskirties pastatams, gyventojams bei jų aplinkai. Kaišiadorių mieste šalia geležinkelio įsikūrę 96 gyv., Lentvario mieste 51 gyv., kuriuos tiesiogiai veikia traukinių keliamas triukšmas viršijantis leistinas normas.
Priemonių efektyvumas vertintas atsižvelgiant į Lietuvos Respublikos ne aglomeracijose esančio pagrindinio geležinkelio ruožo triukšmo prevencijos veiksmų plano 2019−2023 m. 8 dalies 17 lentelėje nurodytus reikiamus triukšmo mažinimo efektyvumus ir triukšmo taršos sumažėjimą tiesiogiai triukšmo veikiamoje teritorijoje gyvenantiems  gyventojams po projekto įgyvendinimo.


Mokslinė stažuotė Berlyno technikos universitete, Vokietijoje

Vilniaus Gedimino technikos universitetas

Siekiant toliau vystyti bendradarbiavimą su Vokietijos mokslininkais, planuojama išvyka į Berlyno technikos universitetą. Išvykos tikslas siejamas su apmokymais, kuriuos ves Berlyno technikos universiteto mokslininkai. Tema - skaitinis modeliavimas. Taip pat siekiama toliau plėtoti bendrus darbus, šiuo metu yra išspausdintos 8 bendros mokslinės publikacijos užsienio žurnaluose ir paruošta viena publikacija siųsti į užsienio mokslinį žurnalą.


Apšvietimo tinklų atnaujinimas ir plėtra, mažinant energijos suvartojimą Akmenės rajono savivaldybėje

Akmenės rajono savivaldybės administracija

Siekiant užtikrinti kokybišką ir reikalavimus atitinkantį Akmenės rajono gyvenamųjų vietovių gatvių apšvietimą, sumažinti sąnaudas elektros energijai bei gatvių apšvietimo sistemos ekaploatacijai, bus modernizuojama Akmenės rajono gatvių apšvietimo sistema: neefektyvūs senieji šviestuvai bus pakeisti naujais LED šviestuvais bei įrengiami trūkstami LED šviestuvai ant jau esančių atramų su savaiminio temdymo moduliais, keičiamos valdymo spintos, seniūnijų centruose (Naujoje Akmenėje, Akmenėje, Papilėje, Ventoje, Kruopiuose) keičiamos oro ir oro-kabelinės linijos į požemines kabelines linijas bei įrengiamos naujos atramos.


Tvaresnių didesnės pridėtinės vertės antimikrobinėmis savybėmis pasižyminčių pašarų žaliavų (bio)technologijos prototipas (SUSFEETECH)

Projekto „Tvaresnių didesnės pridėtinės vertės antimikrobinėmis savybėmis pasižyminčių pašarų žaliavų (bio)technologijos prototipas“ (SUSFEETECH) tikslas - atlikti pašarų žaliavų prototipo demonstravimą ir metagenominiais bei in situ tyrimais pagrįsti sukurtų pašarų žaliavų poveikį žemės ūkio gyvūnams, tuo siekiant efektyvesnio sukurtų saugių produktų komercializavimo, išskirtinį dėmesį skiriant mikotoksinų mažinimo strategijai perdirbamuose grūdų produktuose. Projekto SUSFEETECH MTEP rezultato parengties komercinimui etapas yra 7 – t.y., esamos žinios bus pritaikytos imituojant realias sąlygas – bus vykdomas prototipo (bandomosios versijos) demonstravimas. Nors ir sukurtos pašarų žaliavos, pagal daugelį standartiškai analizuojamų in vitro ir in vivo rodiklių parodė teigiamą poveikį žemės ūkio gyvūnų produktyvumui ir sveikatingumui, tačiau jų veikimo mechanizmas iki galo nebuvo išaiškintas. Tikslui pasiekti bus atlikti in situ bei bandomųjų gyvūnų, šeriamų sukurtomis ir pagamintomis realiomis gamybinėmis sąlygomis, pašarų žaliavomis, metagenominiai virškinimo trakto pokyčių tyrimai. Pastarieji leis išsamiau paaiškinti teigiamą sukurtų produktų veikimo mechanizmą ir suteikts daugiau konkurencingumo sukurtiems produktams, įvedant juos į vietines bei tarpautines rinkas. SUSFEETECH ypatybės yra saugios ir tvarios gamybos principais pagrįsta efektyvi technologija, t.y., saugus ir efektyvus šalutinių maisto pramonės produktų valorizavimas bei išsamus mokslinis sukurtų produktų veikimo mechanizmo pagrindimas, sudarantis sąlygas realios ekonominės naudos žemės ūkiui bei plačiajai visuomenei gavimui. Šių prototipų įdiegimas gamyboje ir efektyvus jų komercializavimas prisidėtų prie klimato kaitos mažinimo problemų sprendimo, taip pat atsirastų niša perspektyvių mokslininkų integravimui į žemės ūkio plėtrą – šią sritį pristatant, kaip naują galimybę, gyvūnų sveikatingumo ir produktyvumo užtikrinimui, remiantis tvarios gamybos principais ir giliais moksliniai tyrimais.

Projekto įgyvendinimas prisidės prie darnaus vystymosi – jo metu bus derinami ekonominiai, socialiniai ir aplinkos aspektai, siekiant patenkinti dabarties kartos poreikius, kartu nepabloginant gyvenimo sąlygų ateities kartoms. Projektas skatins išmintingo vartojimo siekimą bei žmonių sveikatos ir aplinkos būklės gerinimą.


Kūrybiškumą skatinančių edukacinių erdvių kūrimas Molėtų gimnazijos vidaus patalpose

Molėtų rajono savivaldybės administracija

Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą. Dabartinės Molėtų gimnazijos patalpos, sudarančios prielaidas sukurti kokybišką ugdymo aplinką, skatinančią kūrybiškumą, šiuo metu yra itin prastos būklės: kai kurios patalpos neatitinka higienos normų reikalavimo, tam tikros erdvės neišnaudojamos švietimo reikmėms, yra nesaugios, o baldai ir įranga jose – nusidėvėję bei nefunkcionalūs. Siekiant pagerinti ugdymo(si)  kokybę, būtina modernizuoti fizinę ir socialinę aplinką, kurti mokinių ir mokytojų poreikius atitinkančias edukacines erdves. Moderni, funkcionali aktų salė, kurioje suteikiama mokytojams ir mokiniams laisvė susikurti mokymosi erdvę, laisviau rinktis aktyvius mokymo metodus, vizualizuoti mokymą, suteiks didesnes galimybes siekti mokinio asmeninės pažangos, ugdymosi procesą paversti kiekvienam mokiniui įdomiu, žaismingu tyrinėjimu, patiriant pažinimo džiaugsmą ir sėkmę. Įgyvendinant projektą gimnazijoje bus suremontuotos vidaus patalpos (aktų salė, sporto salė ir pagalbinės patalpos), įsigyjant reikalingą įrangą bei baldus, tokiu būdu sukuriant modernias, kūrybiškumą skatinančias edukacines erdves.

Projektas atitinka Nacionalinę darnaus vystymosi strategiją. Projekto veiklos skatins užimtumo didinimą, nedarbo, skurdo ir socialinės atskirties mažinimą bei švietimo ir mokslo vaidmens didinimą, užtikrinant glaudžius socialinius ryšius.

Projektas prisidės prie moterų ir vyrų lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą. Įrengtos edukacinės erdvės bus skirtos visuomenės poreikiams, neribojant sukurtos infrastruktūros naudojimo kurios nors visuomenės grupės atžvilgiu.


UAB "Prodenta" tarptautiškumo didinimas eksportuojant sertifikuotus produktus

Pareiškėjas jau pradėjo dalį savo  gaminamos produkcijos eksportuoti į užsienio šalis bei ieškoti verslo partnerių kitose užsienio šalyse. Taip pat bendrovė siekia pritraukti kuo daugiau klientų iš užsienio savo teikiamoms odontologinėms paslaugoms. Vykdydama eilę MTEP projektų, bendrovė sukūrė titanines atramas, kurias būtina  sertifikuoti CE ženklu pagal  EUROPOS PARLAMENTO IR TARYBOS REGLAMENTĄ (ES) 2017/745  dėl medicinos priemonių naudojamos odontologijoje. Sertifikavimo poreikis yra didelis, nes be jo įmonė negali pradėti komercializuoti šio medicinos produkto. Tai teigiamai paveiks įmonės konkurencingumą, nes įmonė bus pripažinta visoje Europos Sąjungoje ir savo produkciją galės tiekti po visas Europos Sąjungos šalis. Tačiau šiam tikslui yra reikalingi papildomi finansiniai ištekliai, todėl buvo priimtas sprendimas finansuoti šias išlaidas pasinaudojant priemone "Expo sertifikatas LT". Atliktų skaičiavimų duomenimis, neįgyvendintas projektas sąlygotų 20 proc. mažesnes įmonės gaunamas eksporto pajamas nei įgyvendinus projektą.


"Sveikatos priežiūros kokybės ir prieinamumo gerinimas Nacionaliname vėžio institute, diegiant inovatyvias technologijas"

Projektas skirtas sveikatos priežiūros kokybei ir prieinamumui tikslinėms gyventojų grupėms bei kitų Lietuvos savivaldybių gyventojams gerinti Nacionaliname vėžio institute, diegiant inovatyvias technologijas. Šio projekto metu bus įsigyjama:
1) Magnetinio rezonanso tomografo ir ultragarso (MRT/UG) vaizdų tapatinimo (suliejimo) sistema intervencinių procedūrų kontrolei su vienu davikliu;
2) Tracheolaringinės aukšto dažnio ventiliacijos sistemos endobronchinėms tracheolaringinėms operacijoms

Tikslinių teritorijų gyventojų grupėms ir kitų Lietuvos savivaldybių gyventojams bus sudarytos sąlygos gauti savalaikes bei kokybiškas asmens sveikatos priežiūros paslaugas. Padidinus prielaidas sumažinti   sveikatos priežiūros paslaugų kaštus (laiko, išlaidų už suteiktas paslaugas) dėl pakartotinių procedūrų atlikimo, padidėtų galimybė sumažinti pacientų laukimo eiles atitinkamoms sveikatos priežiūros paslaugoms teikti. Tai, savo ruožtu,  turėtų įtakos pacientų mirtingumui ir ilgalaikėms neigiamoms pasekmėms.


Uždaroji akcinė bendrovė "Utenos vandenys"

Projekto "Utenos dumblo apdorojimo įrenginių statyba" pareiškėjas/vykdytojas - UAB "Utenos vandenys". Projekto tikslas - sukurti reikiamus komunalinių nuotekų dumblo apdorojimo technologinius pajėgumus Utenos regione. Šiam tikslui pasiekti numatyta pastatyti naujus Utenos dumblo apdorojimo (džiovinimo - deginimo) įrenginius (t.y., naujus tankinimo, pūdymo, sausinimo, džiovinimo - deginimo įrenginius bei kitą periferinę įrangą, reikalingą galutiniam nuotekų dumblo sutvarkymui užtikrinti) - 1 vnt.  Šiuose įrenginiuose numatoma apdoroti komunalinių nuotekų dumblo kiekiai buvo apskaičiuoti taip:  pirminis dumblas 4370 kg SM/d., perteklinis dumblas 2330 kg SM/d. (įvertinus realius 2002-2014 metų laikotarpio dumblo kiekius bei jų svyravimus Utenos valykloje), riebalai 450 kg SM/d.,  atvežtinis dumblas 1300 kg SM/d. (Molėtų dumblo kiekis 300 kgSM/, Anykščių 1000 kgSM/d). Viso: 8450 kgSM/d  arba 3084 tSM/metus. Įrengus minėtus kompleksinius dumblo džiovinimo - deginimo įrenginius, dumblo deginimo metu išsiskirs šiluminė energija, kuri bus panaudojama dumblo džiovinimo procesui užtikrinti, o galutinis dumblo produktas  bus dumblo pelenai (preliminariais skaičiavimais apie 832 t/metus), kurie bus išvežami utilizuoti į Utenos regioninį sąvartyną. Toks dumblo apdorojimo būdas - palankesnis aplinkai ir visuomenės sveikatai, nes bus sumažinta tarša ir kvapų emisija. Planuojama projekto įgyvendinimo pradžia 2017 m. sausio mėn. Projekto veiklos įgyvendinimo trukmė apie 36 mėn. Projekto tinkamų finansuoti išlaidų suma 12.622.605,86 Eur, iš kurių Europos Sąjungos struktūrinių fondų lėšos 10.729.214,98 Eur (~ 85 proc.) ir pareiškėjo lėšos  1.893.390,88 Eur (~ 15 proc.).


Asmenų (nuo 40 m.), atstovaujančių jauną verslą, verslumo kompetencijų ugdymas

Projekto tikslas – padėti sukurti didesnę ekonominę naudą sutelkiant jauno verslo subjektų atstovus ir darbuotojus (nuo 40 m.) bei suteikiant jiems verslumo kompetencijas ir įgūdžius, užtikrinančius efektyvų verslo vystymą ir plėtrą.
Projekto tikslinė grupė tai jauno verslo subjektų atstovai ir darbuotojai (nuo 40 m.), veikiantys Žaliakalnio VVG teritorijoje.
Projekto įgyvendinimo metu numatoma vykdyti sekančias veiklas, siekiant šių rezultatų:
- verslumo ugdymo mokymų ciklo, apimančio 10 seminarų organizavimas, viso įtraukiant 32 projekto dalyvius;
- individualios verslo pradžios ir verslo plėtros konsultacijos, viso įtraukiant 32 projekto dalyvius;
- individualios mentorystės/ koučingo sesijos, viso įtraukiant 32 projekto dalyvius.
Šių veiklų įgyvendinimo rezultate tikslinės grupės atstovai įgis įgūdžių bei kompetencijų, būtinų sėkmingo verslo vystymui ir plėtrai, ko pasekoje bus pagerinta ir jų padėtis rinkoje.


Projektu „ŠAM Venclauskių namų (Vytauto g. 89, Šiauliai) pritaikymas daugiafunkcėms muziejinėms veikloms“ planuojama sutvarkyti ir naujai įveiklinti nacionaliniu mastu svarbų kultūros paveldo objektą, kuriame bus sukurtas inovatyvių kultūros paslaugų teikimo centras. Projektas apima Venclauskių namų kapitalinio remonto ir tvarkybos darbų veiklas, kompleksišką sodo teritorijos sutvarkymą bei daugiafunkcėms kultūros paslaugoms teikti reikalingos įrangos įsigijimą.
Įgyvendinus projektą, Venclauskių namuose bus sukurtas naujas modernių kultūros paslaugų asortimentas: įrengta interaktyvi XX a. pirmos pusės Šiaulių miesto istorijos ekspozicija, organizuojamos parodos ir renginiai, vykdoma edukacinė veikla, įrengta lankytojų poilsio zona su suvenyrų ir leidinių krautuvėle, atviros kūrybinės dirbtuvės, kultūrinei veiklai pritaikyta sodo teritorija.
Tokiu būdu skirtingo amžiaus ir interesų lankytojų grupės Venclauskių namuose galės patenkinti visus kultūrinius, edukacinius, pažintinius poreikius. Projekto įgyvendinimas į muziejų pritrauks naujų kultūros vartotojų srautus.


Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Kupiškio rajone

Kupiškio rajono savivaldybės administracija

Lietuvoje beveik visose savivaldybėse, tame skaičiuje ir Kupiškio rajono savivaldybėje, kasmet registruojami nauji tuberkuliozės atvejai. 2012 m. Kupiškio rajone buvo užregistruota tuberkuliozės atvejų 12, 2013 m. – 6, 2014 m. – 12, 2015  m. – 6, 2016 m. – 8. Naujų susirgimų Kupiškio rajone registruota 2012 m. – 11, 2013 m. – 6 , 2014 m. – 10, 2015  m. – 5, 2016 m. – 5. Kadangi dažnai pacientai sergantys tuberkulioze neturi lėšų kelionei arba nėra pakankamai motyvuoti gydytis, todėl sunku  pritraukti sergančiuosius į gydymo įstaigas išgerti vaistus. Spendimas – priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiems pacientams, skyrimas. gyvendinus projektą sumažės Kupiškio rajono gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo. Planuojama, kad ne mažiau nei 14 tuberkulioze sergantiems pacientams bus suteiktos socialinės paramos priemonės tuberkuliozės ambulatorinio gydymo metu.


Modernios technologinių ir inžinerinių studijų bei e. mokymo(si) bazės sukūrimas, atliepiant Utenos regiono poreikius

Kolegija, įgyvendindama savo misiją, teikia visuomenei viešąją paslaugą – rengia aukštąjį koleginį išsilavinimą turinčius įvairių sričių specialistus, atitinkančius regiono, šalies ir Europos darbo rinkos poreikius ir sudaro tęstinio mokymosi sąlygas, ugdydama asmenų gebėjimus nuolat mokytis ir veikti besikuriančios žinių visuomenės sąlygomis. LR Partnerystės sutartyje pažymimas poreikis tikslinėse teritorijose 2014-2020 m. nukreipti investicijas į švietimo, įgūdžių ir mokymosi visą gyvenimą skatinimą. Spręsti susijusias problemas, efektyviai išnaudojant švietimo resursus – skatinant investicijas į švietimo infrastruktūrą, didinančią teritorijos ekonominį ir socialinį gyvybingumą: kuriančias naujus lankytojų srautus, formuojančias paklausą vietos verslams, didinančias patrauklumą investicijoms, verslo plėtrai, naujų darbo vietų kūrimui. Siekiama, kad Utenos kolegijos studijų kokybė visiškai atitiktų šiuolaikinius aukštojo mokslo tikslus, orientuotus į kokybišką specialistų, o ypač - inžinerijos ir technologijų krypčių rengimą,  į tarptautinius nuotolinio mokymo(si) standartus, Utenos regiono ūkinius poreikius. Numatoma modernizuoti Elektroninio mokymo centrą ir kompleksiškai, vadovaujantis Industry 4.0 principais, įrengti 6 laboratorijas inžinerinių ir technologinių studijų programų studijoms: Automatinio valdymo sistemų ir robotikos, Elektros energetikos, Multimedijos, Kompiuterinių tinklų ir kompiuterių architektūros. Šis modernizavimas sudarys sąlygas Utenos kolegijos absolventams įgyti tinkamus įgūdžius, kelti bendrą regiono ekonominį potencialą. Dėstytojai ir studentai turės sąlygas mokslinei taikomajai veiklai per nuotolį. Akademinė bendruomenė ženkliai prisidės prie regiono problemų sprendimo. Projekto naudą patirs ne tik kolegijos studentai ir dėstytojai, bet ir Utenos regiono bei Lietuvos ūkio subjektai, nes bus parengti profesionalūs, šiuolaikinius darbo rinkos reikalavimus atitinkantys specialistai.


Panevėžio rajono savivaldybės administracija

Projekto „Kompleksinių paslaugų šeimai teikimas Panevėžio rajono savivaldybėje“ tikslas – sudaryti sąlygas Panevėžio rajono savivaldybėje gyvenančioms šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos ir siekiant įgalinti šeimą įveikti iškilusius sunkumus ir krizes bei padėti derinti šeimos ir darbo įsipareigojimus. Projekto įgyvendinimo metu planuojama kompleksiškai vykdyti pozityvios tėvystės mokymus, teikti psichosocialinę pagalbą, šeimos įgūdžių ugdymo ir sociokultūrines, vaikų priežiūros bei pavėžėjimo paslaugas. Paslaugų teikimo šeimai koordinavimas ir organizavimas vyks „vieno langelio“ principu. Siekiama, jog projekto įgyvendinimo metu teikiamomis paslaugomis pasinaudotų 540 Panevėžio rajono gyventojų.

Paraiškos 6 dalyje nurodytos projekto veiklos aktyviai prisidės prie darnaus vystymosi principo įgyvendinimo.

Projekto veiklos ir rezultatai bus prieinami visiems dalyviams, taip pat turintiems skirtingų poreikių (judėjimo, klausos arkitą negalią turintiems asmenims): tokiu būdu projektas prisidės prie moterų ir vyrų lygybės principo įgyvendinimo ir skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą. Projekto veiklos prireikus bus organizuojamos patalpose, prienamose judėjimo, regos ar kitą negalią turintiems asmenims; projekto medžiaga prireikus bus pritaikyta regos ar kitą negalią turintiems asmenims; vykdant projekto veiklas prireikus bus užtikrintas vertimas į gestų kalbą.


Viešoji įstaiga "PANEVĖŽIO VERSLO KONSULTACINIS CENTRAS"

VšĮ "Panevėžio verslo konsultacinis centras" kartu su partneriu "Panevėžio prekybos, pramonės ir amatų rūmai" inicijuoja projektą - "Parama socialiniam verslui Panevėžio apskrityje". Šis projektas - tai galimybė naujai besisteigiančioms ar įmonėms iki vienerių metų, atitinkančioms projekte keliamus reikalavimus, pasinaudoti pagalba naujo socialinio verslo vystymui. Pagrindinis projekto tikslas - kurti ir plėtoti socialinį poveikį turintį ir bendruomenei reikšmingą socialinį verslą Panevėžio apskrityje. Nustatyta, kad šioje apskrityje didžiausią atskirtį patiria senyvo amžiaus asmenys, socialinę riziką patiriančios šeimos bei vaikai, neįgalieji, todėl teikiant paramą, prioritetas bus verslams, kurie kurs geresnes sąlygas būtent šioms bendruomenės grupėms.
Galutiniams naudos gavėjams bus suteikiama nauja, jų socialinei veiklai vykdyti įsigyta įranga, taip pat bus siūlomos buhalterinės apskaitos konsultacijos, rinkodaros paslaugos. Būtent šis paslaugų kompleksas, kartu su projekto vykdytojų pagalba, tikimasi, bus sėkmingos verslo pradžios garantu Panevėžio apskrityje.
Projekto metu išskirtinai ypatingas dėmesys skiriamas viešinimui, informacijos sklaidai - priimtiniausiais kanalais, naudojant įvairias priemones bus skleidžiama socialinio verslo idėja, kuri, tikimasi, darys net didesnę įtaką, nei numatyta projekto rėmuose. Todėl į veiklas įtrauktas ir jau veikiančių verslų vaidmuo.

Biržų raj.,Kupiškio raj.,Rokiškio raj.,Pasvalio raj.,Panevėžio raj.


Viešoji įstaiga Kalvarijos pirminės sveikatos priežiūros centras

Tuberkulioze sergančių asmenų paslaugų prieinamumo gerinimas Kalvarijos savivaldybėje. Tikslas- mažinti Kalvarijos savivaldybės gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Taip pat bus siekiama užtikrinti priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiesiems pacientams, įgyvendinimą. Numatoma teikti maisto talonus tuberkulioze sergantiesiems pacientams.


Klaipėdos technologijų mokymo centro  sektorinio  praktinio mokymo centro plėtra

Projekto tikslas – gerinti Klaipėdos technologijų mokymo centro  tekstilės produkcijos gamybos sektorinio praktinio mokymo centro infrastruktūrą, sukuriant šiuolaikinius standartus atitinkančias, saugias ir patrauklias mokymo(si) bei gyvenimo bendrabutyje sąlygas besimokantiesiems.
Projektu siekiama gerinti besimokančių profesinį pasirengimą  papildant  sektorinį mokymo centrą  trūkstama  praktinio mokymo  įranga  ir sukurti tinkamesnes ir patogesnes laikino apgyvendinimo sąlygas mokiniams atliekant bendrabučio Baltijos pr. 20, Klaipėda inžinerinių sistemų remontą.
Įgyvendinus projektą, bus užtikrintas aukštesnės kokybės technologijų profesinio mokymo paslaugų teikimas ir jų prieinamumas, o tai sudarys prielaidas augti technologijų mokymų centro konkurencingumui, Klaipėdos apskrities profesinio mokymo kokybei ir apskrities ekonomikai.


Inovatyvaus spektroskopinio asmeninio radiacijos detektoriaus sukūrimas

Pareiškėjas UAB "Polimaster Europe" – radiacijos detektorių įrangos kūrėjas ir gamintojas, turintis savo regioninius gamybos ir platinimo centrus Vakarų ir Rytų Europoje bei Šiaurės Amerikoje. Pareiškėjas turi didelę patirtį projektuojant, kuriant ir gaminant sudėtingą elektroninę radiacijos detektorių įrangą. UAB "Polimaster Europe" savo klientams siūlo platų radiacijos detektorių įrangos asortimentą, pradedant kompaktiškais asmeniniais radiacijos dozimetrais ir baigiant stacionariai įmontuotais portalų monitoriais. Ši įranga gali aptikti, surasti, išmatuoti ir identifikuoti radioaktyviųjų emisijų šaltinius skirtingose aplinkose.
Spektroskopiniai radiacijos detektoriai yra reikalingi ir naudojami kiekvienoje pasaulio šalyje, kuri gali susidurti su radiaciniu pavojumi. Spektroskopinis asmeninis radiacijos detektorius (toliau – SPRD) pastaruoju metu tapo viena iš labiausiai paplitusių priemonių aptikti ir nustatyti radiacijos šaltinius. Atsižvelgiant į rinkoje egzistuojančias problemas, UAB "Polimaster Europe" inicijuojamo projekto metu numato sukurti inovatyvų spektroskopinį asmeninį radiacijos detektorių. Inicijuojamas projektas leis bendrovei į rinką pristatyti paklausų, didelės pridėtinės vertės produktą, kuris naudotojui leis operatyviai ir lengvai rasti bei nustatyti pradinį radiacinio pavojaus šaltinį.


Apleistos teritorijos tarp Karaliaus Mindaugo gatvės ir geležinkelio Šiauliai–Klaipėda, Telšių mieste, infrastruktūros rekonstravimas, sudarant palank

Telšių rajono savivaldybės administracija

Įgyvendinant projektą, bus rekonstruota dalis apleistos teritorijos, esančios tarp Karaliaus Mindaugo gatvės ir geležinkelio Šiauliai – Klaipėda, Telšių mieste, infrastruktūros: rekonstruotos ir įrengtos gatvės bei pagrindai, įrengti šaligatviai, pėsčiųjų perėjos, 3 automobilių stovėjimo aikštelės, pakloti lietaus nuotekų, įrengtas gatvių apšvietimas, nugriauti tik 8 planuojamos infrastruktūros koridoriuose esantys avarinės būklės pastatai. Tvarkomos teritorijos plote atnaujintos esamos ir įrengtos naujos vejos, iškirsti menkaverčiai krūmai ir medžiai, įrengti mažosios architektūros elementai (šiukšliadėžės ir kt.). Tikimasi, kad teritorijos sutvarkymas prisidės prie Telšių miesto ir rajono gyventojų užimtumo skatinimo, aktualių socialinių ir ekonominių problemų sprendimo, palankių sąlygų naujų įmonių steigimo ir esamų bendrovių plėtros, tiesioginių užsienio investicijų pritraukimo, naujų darbo vietų kūrimo ir pajamų augimo. Projekto metu sukurta infrastruktūra galės naudotis pramonės įmonės ir kiti verslo subjektai ir tokiu būdu pagerės sąlygos šiai tikslinei grupei plėstis ar kurtis, o projekto įtaka Telšių miesto ir rajono gyventojams pasireikš per naudojimąsi rekonstruota infrastruktūra bei padidėjusia galimybe įsidarbinti.

Projekto investicijomis mažinamas neigiamas poveikis aplinkai ir tausojami gamtiniai ištekliai, kadangi bus sutvarkyta apleista teritorija bei esama infrastruktūra, įrengiamos automobilių stovėjimo aikštelės, pastatytos šiukšliadėžės, atlikti statinių griovimo darbai, įrengtos gatvės, šaligatviai, gatvių apšvietimas, sutvarkytos lietaus nuotekų sistemos, atnaujintos esamos ir įrengtos naujos vejos.


„Aktyvus jaunimas – perspektyvus jaunimas!“

Projektu, kurio tikslas yra socialinę atskirtį patiriančio Pakruojo miesto vaikų ir jaunimo integracijos į visuomenę skatinimas teikiant sociokultūrines paslaugas ir užtikrinant laisvalaikio praleidimo formų įvairovę, siekiama socialinės atskirties grupių vaikus ir jaunimą skatinti dalyvauti laisvalaikio ir užimtumo veiklose. Pasitelkiant savanorystę ir aktyvias laisvalaikio užimtumo veiklas, kaip socialinę atskirtį mažinančias priemones, bus sudaryta galimybė visapusiškai socialiai pažeidžiamos tikslinės grupės integracijai į visuomenę. Projekto tikslinė grupė – socialinę atskirtį patiriantys 7-24 metų amžiaus asmenys. Projekto tikslui pasiekti yra keliami 2 uždaviniai. Pirmuoju uždaviniu „Organizuoti vaikų ir jaunimo laisvalaikio užimtumo veiklas teikiant sociokultūrines paslaugas“ yra  siekiama organizuoti aktyvų užimtumą, surengiant vaikų vasaros stovyklą bei 3 kultūrinius-pažintinius renginius – 2 renginius Pakruojo miesto mokyklose ir 1 išvyką į Naisius . Tikslinė grupė bus supažindinama su aktyvaus laisvalaikio ir užimtumo formomis Pakruojo mieste. Kitas projekto uždavinys yra „Organizuoti  savanorystės veiklas“. Šiuo uždaviniu siekiama organizuoti socialinę atskirti atskirtį patiriančio patiriančių vaikų ir jaunimo užimtumą per savanorystės veiklas bei savanorių mokymus. Įgyvendinant projekto tikslus ir uždavinius bus ugdomas vaikų kūrybiškumas, iniciatyvumas įvairiomis saviraiškos priemonėmis. Tikslinė grupė bus mokoma prasmingai ir kultūringai leisti savo laisvalaikį, mokytis, tobulinti savo gebėjimus, plėsti akiratį.
Projektas prisidės prie Pakruojo miesto socialinę atskirti patiriančio 7-24 m. asmenų laisvalaikio organizavimo, mokymo ir švietimo. Pasitelkiant savanorystę ir laisvalaikio ir užimtumo veiklas teikiant sociokultūrines paslaugas, per socialinę atskirtį mažinančias priemones, bus sudaryta galimybė visapusiškai 20 socialiai pažeidžiamos tikslinės grupės asmenų integracijai į visuomenę bei socialinių ryšių palaikymui.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas), teritorijų vystymo srityje (socialinių ir ekonominių skirtumų mažinimas).

Projekte nėra apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai bus prieinami visiems dalyviams, turintiems skirtingų poreikių (judėjimo, klausos ar kitą negalią turintiems asmenims, valstybinės kalbos nemokantiems asmenims ir pan.). Projektas prisidės prie moterų ir vyrų lygybės principo įgyvendinimo ir skatins nediskriminavimo principo įgyvendinimą.


Ukmergės miesto piliakalnio teritorijos su prieigomis sutvarkymas

Ukmergės rajono savivaldybės administracija

Siekiant pagerinti Ukmergės miesto bendruomeninę infrastruktūrą, padidinti gyventojų užimtumą bei prisidėti prie palankių sąlygų verslo ir paslaugų sektoriaus kūrimui ir plėtrai sudarymo, bus tvarkomas Ukmergės piliakalnis ir jo prieigos: įrengtas takas į piliakalnį, laiptai į Vytauto gatvę, sutvarkytas palei piliakalnį tekančio Vilkmergės upelio gerbūvis, įrengtas lieptas per upelį, suformuota vieta skulptūrų parkui palei kairįjį upelio krantą, įrengtas piliakalnio apšvietimas, sutvarkyti želdiniai, įrengta mažoji architektūra. Tikimasi, kad atnaujinus piliakalnį ir jo prieigas, ne tik atsiras patraukli poilsio ir laisvalaikio erdvė miesto gyventojams ir svečiams, bet ir pagerės miesto įvaizdis, padidės investicinis ptrauklumas.  Piliakalnis ir jo prieigos bus pritaikytos kultūros, sporto, poilsio, laisvalaikio ir kitai bendruomenės veiklai. Čia vyks įvairūs kultūros, sporto, šventiniai renginiai.

Projekto metu bus sutvarkyta Ukmergės miesto centre esanti viešoji erdvė: įrengti pėsčiųjų takai, takas į piliakalnį, sutvarkytas šalia tekančio upelio gerbūvis, sukurta poilsio zona, sutvarkyti želdiniai, įrengta mažoji architektūra. Sukurta infrastruktūra bus pritaikyta neįgaliesiems, šeimoms su mažais vaikais (takai bus pritaikyti neįgaliųjų ir vaikų vežimėliams). Aplinka sutvarkytą teritoriją padidės socialinis-ekonominis aktyvumas, atsiras palankios sąlygos paslaugų sektoriaus verslo plėtrai ir kūrimui, didės gyventojų užimtumas.


Ugdymo kokybės gerinimas Birštono gimnazijoje

Projekto "Ugdymo kokybės gerinimas Birštono savivaldybėje" tikslas - didinti bendrojo ir neformalaus ugdymo įstaigos veiklos efektyvumą Birštono savivaldybėje. Įgyvendinant projektą, bus siekiama ugdymo kokybės gerinimo Birštono gimnazijoje per pastatų, ugdymo priemonių ir aplinkos modernizavimą, skiriant dėmesį kūrybiškumą skatinančiai ugdymosi aplinkai, užtikrinant vaikų saugumą ir pritaikant edukacines erdves švietimo reikmėms. Projekto įgyvendinimo trukmė - 24 mėnesiai.

Projektas bus įgyvendinamas laikantis lyčių lygybės ir nediskriminavimo principų: visiems, nepriklausomai nuo jų lyties, rasės ar etninės kultūros, religijos ar tikėjimo, amžiaus, negalios, seksualinės orientacijos, bus sudarytos sąlygos dalyvauti projekte ir naudotis projekto rezultatais.


Jonavos rajono socialinių paslaugų centras

Projekto tikslas - mažinti smurto artimoje aplinkoje, prekybos žmonėmis ar kitokių nusikaltimų asmeniui  aukų ir jų šeimos narių socialinę atskirtį, teikiant jiems kokybiškas kompleksines paslaugas. Suvienyti ir sustiprinti Jonavos miesto socialinės srities specialistų bei kitų  institucijų atstovų jėgas į vieną bendradarbiavimo ir informacijos sklaidos tinklą, kuris veiks pagal pritaikytą, konkrečiai Jonavos mieste veikiantiems šioje srityje specialistams, algoritmą. Projektą "Kompleksinių paslaugų asmenims, patyrusiems socialinę atskirtį,  teikimas - sėkmingos integracijos garantas" Jonavos r. socialinių paslaugų centras įgyvendins kartu su partneriu VšĮ Vaikų ir jaunimo visapusiško lavinimo centras. Projekto vykdytojas ir partneris, dėka adaptuoto procesinio psichoterapijos ir psichosocialinės reabilitacijos metodo ir taikomos sensorinės įrangos, padės projekto dalyviams perdirbti smurto sąlygotos psichologinės traumos padarinius, geriau suvokti save, savo jausmus ir elgesį bei paskaitins adaptyvujį projekto dalyvių funkcionavimą. Projektas bus įgyvendinamas Jonavos mieste. Projekto tikslinė grupė - smurto artimoje aplinkoje, prekybos žmonėmis ar kitokių nusikaltimų asmeniui aukos ir jų šeimos nariai. Projekto įgyvendinimo laikotarpiu pagalba bus suteikta - 15 asmenų. Projekto dalyviai dalyvaus specialiuose mokymuose, skirtose trauminėds patirties perdirbimui. Projektinės veiklos rėmuose  bus suvieniti įvairių suinteresuotų įstaigų specialistai, kurie sudarys bendradarbiavimo ir informacijos sklaidos tinklą, veikianti pagal ptitaikytą, konkrečiai Jonavos mieste dirbantiems specialistams šioje srityje, algoritmą. Projektui viešinti numatomi straipsniai, plakatai ir informacija soc. tinkluose.

Projekto veiklos prisidės prie smurtą patyrusių asmenų socialinės įtraukties didinimo Jonavos rajone.  Projekte numatytos pagalbos priemonės įgalins smurto aukas ir liudininkus (moteris ir vaikus) suprasti save ir smurto traumatines pasekmes, įveiklins projekto dalyvius  adaptyviam, lygiaverčiam, savarankiškam socialiniam funkcionavimui.  Parojekto metu sukurto tarpinstitucinio bendardarbiavimo tiklo specialistų pasitarimai ir bendrai vykdoma atvėjų vadyba susijusi su smurto aukų socilainės atskirties mažinimo, lyčių lygybės,  nediskriminavimo principų sklaida ir asmeninių vertybių ugdymu. Minėti horizontalūs principai bus aptariami tiek vykdant priemones, skirtas smurto aukoms, tiek tarpinsitucinios bendardarbiavimo metu.


Anykščių vaikų lopšelio-darželio „Eglutė“ modernizavimas

Anykščių rajono savivaldybės administracija

Šio projekto metu, modernizuojant patalpas ir ugdymo priemones Anykščių vaikų lopšelyje-darželyje „Eglutė“, bus kuriamos modernios, saugios, kūrybiškumą ir savireguliaciją skatinančios mokymosi erdvės ikimokykliniam ir priešmokykliniam ugdymui. Pagrindinė problema, kuriai spręsti inicijuotas projektas, yra nepakankama teikiamų ugdymo paslaugų kokybė ir veiklos efektyvumas Anykščių rajono savivaldybės Anykščių vaikų lopšelyje-darželyje „Eglutė“. Anykščių vaikų lopšelis-darželis„Eglutė“, kaip ir didžioji dalis Lietuvos darželių, yra statytas sovietmečiu, tad tokie pastatai bei jų išplanavimas, edukacinių erdvių sprendimai neatitinka šiandieninių ugdymo proceso reikalavimų. Darželyje nėra galimybės teikti kokybiškų ir patrauklių ugdymo paslaugų, esamas pastatas ir vidaus erdvės nėra funkcionalios, modernios ir pritaikytos šiuolaikiniam, kūrybiškumą ir savireguliaciją skatinančiam ugdymo procesui organizuoti.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekte numatomas aktyvus prisidėjimas prie universalaus dizaino principo įgyvendinimo ir bus įgyvendinami šie reikalavimai:
  Kiekvienoje patalpoje, kurioje yra vykdoma ikimokyklinio ir (ar) priešmokyklinio ugdymo programa,  turi būti įrengta bent viena ugdymo(si) vieta, kuria galėtų naudotis vaikai turintys specialiųjų  ugdymosi poreikių;
  Priešgaisrinės ir kitos apsaugos sistemos turi turėti ir garsinį, ir vaizdinį (pvz., pavojaus atveju užsidegančios lempos ar ekranai) perspėjimą apie pavojų;
  Tarpai turi būti pakankami, kad galėtų judėti specialiosiomis judėjimo priemonėmis besinaudojantys asmenys;
  Jei pagal priemonę planuojama įrengti erdvę demonstravimui, erdvė patalpoje turi būti planuojama taip, kad visiems vaikams, pedagogams ir kitiems darbuotojams ir demonstruojama medžiaga būtų gerai matoma;
  Pastatuose turi būti įrengti išėjimus žymintys ženklai, atitinkantys Statybos techninių reikalavimų reglamento STR 2.01.01 (2):1999 „Esminiai statinio reikalavimai. Gaisrinė sauga“, patvirtinto Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento str 2.01.01(2):1999 „Esminiai statinio reikalavimai. Gaisrinė sauga“ patvirtinimo“, 52.2 papunkčio reikalavimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtinto  Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl str 2.03.01:2001 "Statiniai ir teritorijos. Reikalavimai žmonių su negalia reikmėms" patvirtinimo”, 142, 143 punktų reikalavimus.


„Slaugos fakulteto mokslo bazės sukūrimas“

Projekto organizacija – Lietuvos sveikatos mokslų universitetas. Projektas įgyvendinamas be partnerių. Pagrindinė Projektu sprendžiama problema –  slaugos mokslinius tyrimus vykdančių mokslininkų ir kitų tyrėjų riboti gebėjimai dėl fragmentuotos ir trūkstamos infrastruktūros Lietuvoje. Projekto tikslas - Siekti aktyvaus kuriamos Slaugos fakulteto mokslo bazės infrastruktūros naudojimo, vykdant aukščiausio lygio mokslinius tyrimus sumaniosios specializacijos kryptyje ir diegiant jų rezultatus praktikoje. Projekto veiklos – (1.1.1) Slaugos fakulteto mokslo bazės pastato (adresu Eivenių g. 2,4 Kaunas) ir susijusios infrastruktūros statyba bei aprūpinimas baldais ir (1.1.2) Slaugos fakulteto mokslo bazės aprūpinimas slaugos mokslo vystymui reikalinga MTEP ir kompiuterine įranga (adresu Eivenių g. 2, Sukilėlių pr. 15, Kaunas). Siekiami kiekybiniai Projekto rezultatai: Tyrėjų, dirbančių pagerintoje tyrimų infrastruktūros bazėje, skaičius (rodiklio kodas P.B.225) – 45; Mokslo ir studijų institucijos, kuriose pagal veiksmų programą ERPF lėšomis atnaujinta MTEPI infrastruktūra (rodiklio kodas P.N.718) – 1. Siekiami kokybiniai Projekto rezultatai: didesnės galimybės moksliniams tyrimams vykdyti sumaniosios specializacijos kryptyje, padidėjęs tyrėjų bendradarbiavimas su tarptautinėmis mokslo ir studijų organizacijomis, verslo ir viešojo sektoriaus institucijomis, kylančios tyrėjų kvalifikacijos, augantis patentų, įkurtų įmonių skaičius, augančios pajamos ir verslo/viešojo sektoriaus subjektų užsakymų, kylantis bendras slaugos mokslo prestižas.


Jonavos politechnikos mokykla teikdama profesinio mokymo paslaugas, susiduria su šia problema - nepatenkintas architektūra ir statyba, inžinerija ir inžinerinės profesijos ir paslaugos asmenims švietimo sričių specialistų poreikis, nes neišnaudojamos architektūra ir statyba, inžinerija ir inžinerinės profesijos ir paslaugos asmenims švietimo sričių specialistų profesinio mokymo galimybės. Todėl mokykla išsikėlė sau projekto tikslą - užtikrinti aukštos kokybės profesinio mokymo paslaugų teikimą pagal architektūra ir statyba, inžinerija ir inžinerinės profesijos ir paslaugos asmenims švietimo sričių profesinio mokymo programas. Kad šį tikslą pasiekti Jonavos politechnikos mokykla įgyvendindama projektą „VšĮ Jonavos politechnikos mokyklos profesinio mokymo(si) infrastruktūros plėtra” atliks šią veiklą - architektūra ir statyba, inžinerija ir inžinerinės profesijos ir paslaugos asmenims švietimo sričių profesinio mokymo įrangos įsigijimas. Bus įsigytas a) profesiniam mokymui vykdyti pagal architektūra ir statyba švietimo srities profesinio mokymo programas mokymo įrangos 1 komplektas, b) profesiniam mokymui vykdyti pagal inžinerija ir inžinerinės profesijos švietimo srities profesinio mokymo programas mokymo įrangos 1 komplektas, c) profesiniam mokymui vykdyti pagal paslaugos asmenims švietimo srities profesinio mokymo programas mokymo įrangos 1 komplektas. Todėl mokykla tikisi, kad įgyvendinus projektą, bus užtikrintas aukštos kokybės architektūra ir statyba, inžinerija ir inžinerinės profesijos ir paslaugos asmenims švietimo sričių profesinio mokymo paslaugų teikimas ir tai sudarys prielaidas augti įmonių konkurencingumui.


Švietimo paslaugų kokybės gerinimas Mažeikių rajono savivaldybėje

Mažeikių rajono savivaldybės administracija

Problema, kuriai spręsti inicijuotas projektas – vartotojų poreikių neatitinkanti Mažeikių raj. savivaldybės (toliau – Savivaldybės) viešųjų švietimo paslaugų kokybė. Šiuo metu Savivaldybė naudojasi dokumentų valdymo sistema, o pavaldžios švietimo įstaigos tokios sistemos neturi, dėl ko dokumentų apsikeitimas tarp įstaigų vyksta neefektyviai. Prašymai priimti vaikus į vaikų darželius, pagrindines mokyklas, gimnazijas, pradines mokyklas ir specializuotas mokyklas registruojami pačiose švietimo įstaigose, tuo tarpu Savivaldybė negali nuolat stebėti sąrašų, įstaigų užimtumo ir suteikti reikiamą informaciją asmenims bei priimti savalaikių sprendimų dėl švietimo proceso organizavimo. Dėl to švietimo paslaugų teikimas paslaugų gavėjams nėra efektyvus, švietimo procesas organizuojamas neefektyviai.

Siekiant didinti gyventojų pasitenkinimą Savivaldybėje teikiamomis viešosiomis švietimo paslaugomis ir asmenų aptarnavimu, numatoma įgyvendinti paslaugų teikimo kokybei gerinti skirtas priemones. Projekto metu bus: 1) patobulinta esama savivaldybės informacinė sistema, pritaikant ją darbui su švietimo įstaigomis; 2) tobulinamas švietimo paslaugų teikimo procesas; 3) parengta Piliečių chartija bei 4) stiprinamos darbuotojų kompetencijos.

Projekto tikslinė grupė – Savivaldybės švietimo skyriaus ir pavaldžių švietimo įstaigų darbuotojai. Projekto naudos gavėjai - Savivaldybės gyventojai.

Projekto nauda. Įgyvendinus numatytas priemones, padidės gyventojų pasitenkinimas Savivaldybėje teikiamomis viešosiomis švietimo paslaugomis ir asmenų aptarnavimu. Bus parengtas Savivaldybės švietimo paslaugų kokybės standartas, taip sudarant sąlygas efektyviau organizuoti švietimo įstaigų darbą, tinkamai vykdyti numatytas funkcijas. Bus patobulinta esama Savivaldybės informacinė sistema, užtikrinant efektyvesnį  bendradarbiavimą tarp Savivaldybės ir jai pavaldžių švietimo įstaigų. Visa tai prisidės prie gyventojų aptarnavimo efektyvumo ir jų pasitenkinimo teikiamomis paslaugomis didinimo.

Projektas prisideda prie darnaus vystymosi principų įgyvendinimo:
1) socialinėje srityje, kadangi projekto veiklomis siekiama didinti viešųjų švietimo sektoriaus paslaugų kokybę;
2) ekonomikos srityje, kadangi viešųjų švietimo sektoriaus paslaugų kokybės ir vartotojų pasitenkinimo teikiamomis viešosiomis paslaugomis didinimas gerina sąlygas Mažeikių rajono savivaldybės gyventojams įgyti reikiamą išsilavinimą ir prisitaikyti prie darbo rinkos, socialinės ekonominės padėties. Tokiu būdu Mažeikių rajono savivaldybės teikiamų viešųjų švietimo paslaugų teikimo kokybei gerinti skirtų priemonių įgyvendinimas teigiamai įtakos regiono ekonominį vystymąsi, prisidės prie socialinių ir ekonominių skirtumų mažinimo.

Projekte nėra numatyta apribojimų, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektas atitinka reikalavimus, numatytus PFSA 36 punkte - projekto veiklos ir rezultatai bus prieinami visiems tikslinės grupės atstovams, turintiems skirtingų poreikių (judėjimo, klausos ar kitą negalią turintiems asmenims ir pan.).


Šilumos tiekimo tinklų Tilžės g. – P. Višinskio g. – Vytauto g. – Draugystės pr., Šiauliuose, projektavimas ir rekonstravimas (toliau - Projektas)

AB „Šiaulių energija”, atsižvelgdama į aukštas kuro ir kitų resursų, naudojamų šilumos energijos gamybai, kainas, didelius šilumos perdavimo nuostolius AB „Šiaulių energija” valdomuose centralizuoto šilumos tiekimo tinkluose ir nepakankamą energijos perdavimo ir paskirstymo efektyvumą, nusprendė inicijuoti AB „Šiaulių energija“ valdomo Šiaulių miesto Pietinės katilinės šilumos tiekimo tinklo rekonstrukcijos projektą.
Projekte, kurio vykdymas numatytas 2016–2019 m., numatoma vietoje 5 725,82 m DN50–400 mm skersmens senų, požeminiuose, nepraeinamuose kanaluose paklotų šilumos tiekimo tinklų sumontuoti naujus iš viso 5 669,99 m ilgio DN32–400 mm skersmens bekanalinius, optimizuoto diametro ir klojimo trajektorijos, pramoniniu būdu izoliuotus šilumos tiekimo tinklus su gedimų monitoringo sistema. Modernizuojamose trasose šilumos perdavimo nuostoliai sumažės 1 565,90 MWh: nuo 3 573,40 MWh iki 2 007,50 MWh per metus, t. y. 43,82 proc. Dėl mažesnio kuro suvartojimo sumažės išmetamas šiltnamio efektą sukeliančių dujų kiekis (planuojamas metinis išmetamų šiltnamio efektą sukeliančių dujų kiekio sumažėjimas 42,97 tCO2ek). Rekonstruotomis trasomis  šiluma bus tiekiama patikimiau ir šilumos tiekimo kokybė pagerės 6 402 prijungtiems vartotojams.

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant Projekto veiklas prisidedama prie Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų ir jų uždavinių. Įgyvendinus Projektą bus prisidėta prie Nacionalinėje darnaus vystymosi strategijoje numatyto ilgalaikio tikslo – padidinti energijos skirstymo efektyvumą, ir ilgalaikio uždavinio – didinti skirstymo efektyvumą, sumažinti energijos nuostolius skirstomuosiuose tinkluose. Projektas prisideda ir prie trumpalaikio tikslo – didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas, taip pat trumpalaikių uždavinių – mažinti šilumos perdavimo nuostolius ir didinti energijos taupymą.

Projekto pasiekimais ir rezultatais naudosis visi - neįgalieji, moterys, vyrai. Projekto veiklos nediskriminuos asmenų pagal rasę, tautybę, religiją, seksualinę orientaciją ir kt. Perkant paslaugas nenumatyta apribojimų projekte dalyvauti neįgaliesiems, moterims, vyrams ir kt.


Pirminės asmens svaikatos priežiūros efektyvumo didinimas UAB "ALSAVITA"

Projektas įgyvendinamas pagal 2014 -2020 metų Europos sąjungos fondų investicijų veiksmų programos 8 prioriteto "Socialinės įtraukties didinimas ir kova su skurdu"  priemonę Nr. 08.1.3-CPVA-R-609 "Pirminės asmens sveikatos priežiūros veiklos efektyvumo didinimas". Įgyvendinant projekto veiklas bus siekiama sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, skatinti sveiką senėjimą, gerinti e. sveikata sistemos naudojimą. UAB "ALSAVITA" savalaikėms ir kokybiškoms gydymo paslaugoms teikti, gydymo įstaigai trūksta kai kurios įrangos arba ji yra nusidėvėjusi. Tai sunkina profilaktikos ir prevencijos galimybes, gydymą daro neefektyviu arba sunkiai prieinamu. Siekiant spręsti šias problemas projekto metu bus įgyvendinama infrastruktūros modernizavimas ir infrastruktūros pritaikymas specialiesiems neįgaliųjų poreikiams. Projekto metu planuojama atnaujinti odontologijos kabineto įrangą, taip pat jis bus pritaikomas neįgaliesiems, kad jie patys laisvai galėtų į jį patekti ir judėti. Projekto metu planuojama įsigyti nešiojamą elektrokardiografą, kuris pagerins ankstyvąją diagnostiką. Bus atnaujintas ginekologinis kabinetas. Siekiant efektyvinti e. sveikata sistemos naudojimą bus įsigyta nauja kompiuterinė įranga, kuri ženkliai prisidės prie kokybiškesnių įstaigos paslaugų teikimo. Projektas atitinka nacionalinius ir regioninius strateginius dokumentus. Projektas atitinka 2014 - 2020 m. Europos Sąjungos fondų investicijų veiksmų programą, Sveikatos netolygumų mažinimo Lietuvoje 2014 - 2023 m. veiksmų planą, Sveiko senėjimo užtikrinimo Lietuvoje 2014 - 2023 m. veiksmų planą, Šiaulių regiono plėtros 2014 - 2020 m. planą. Projekto įgyvendinimas prisidės prie šių dokumentų įgyvendinimo, kadangi projekto įgyvendinimo metu bus investuojama į infrastruktūros gerinant visuomenės sveikatos priežiūros kokybę ir prieinamumą.


Bendruomeninių vaikų globos namų ir vaikų dienos centrų tinklo plėtra Anykščių rajono savivaldybėje

Projekto tikslas – sudaryti sąlygas likusiems be tėvų globos vaikams augti bendruomeniniuose vaikų globos namuose ir plėsti vaikų dienos centrų tinklą Anykščių rajono savivaldybėje. Projekto lėšomis bus įsigyti du gyvenamieji namai, kurie bus pritaikyti bendruomeninių vaikų globos namų veiklai, kad likę be tėvų globos vaikai galėtų augti šeimos modeliui artimoje aplinkoje. Įgyvendinant šeimos problemų sprendimo prevencines priemones, bus plečiamas vaikų dienos centrų tinklas bei didinamas jų prieinamumas.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekte numatomas aktyvus prisidėjimas prie universalaus dizaino principo įgyvendinimo ir bus įgyvendinami šie reikalavimai žmonių su negalia reikmėms:
1. Įrengiamas pandusas patekimui į pastatą;
2. Įrengti neįgaliesiems pritaikyti sanitariniai mazgai;
3. Užtikrintas laisvas bekliūtis judėjimas namo viduje.


INNO4HEALTH - Nuolatinė individualizuotos ir fizinės sveikatos stebėsena

Projektas INNO4HEALTH yra Eureka ITEA3 klasterio 6 kvietimo dalis, projekto konsorciumą sudaro 39 partneriai iš 8 šalių. Bendras projekto tikslas yra skatinti nuolatinio sveikatos priežiūros ir sporto stebėjimo naujoves. Lietuvos partnerių tikslas: psichofiziologinių ir mentalinių ypatybių stebėsenos ir pratybų sistemos, skirtos sportininkų rengimui optimizuoti, sukūrimas. Projekto akademiniai partneriai (LSU, KTU) atliks reikiamus mokslinius tyrimus, kuriant produktus reikalingas metodikas ir algoritmus, konsultuos realizuojant produkto prototipus. Projekto komercinis partneris Lipsė kurs skaitmeninius mentalinio vertinimo ir pratybų paketus, vykdys sistemų bandymus realiose sąlygose, bus atsakinga už produkto marketingą ir veiksmingumo įvertinimą, dalyvaus mokslinių straipsnių, pranešimų rengime ir rašyme. Kitas komercinis partneris Optitecha kurs reikalavimus sistemos architektūrai ir vartotojo sąsajai, vykdys sistemų bandymus realiose sąlygose. Projekto rezultatai bus komercializuojami sveikatos bei reabilitacijos srityse. Kuriamą sistemą sudarys: širdies elektrinių signalų, elektrodermalinės reakcijos registravimo įranga, mentalinių testų platforma bei programinė įranga šių signalų duomenų analizei ir biologinio grįžtamojo ryšio formavimui realiu laiku. Sistemoje bus įdiegti netiesiniai analizės metodai ir taikomas daugiapakopis sprendimų priėmimo procesas, naudojantis dirbtinio intelekto elementus. Taip pat bus pateikiamos individualios rekomendacijos būsenų optimizavimui maksimaliems rezultatams pasiekti. Sistema turės galimybę sekti psichofiziologinius pokyčius ilgam periode ir pagal poreikį nukreipti tiriamuosius detalesnei specialisto konsultacijai.

Projektas priskiriamas šioms prioritetinių mokslinių tyrimų ir eksperimentinės plėtros ir inovacijų raidos (sumanios specializacijos) kryptims: 2.2. Sveikatos technologijos ir biotechnologijos: 2.2.2. Pažangios taikomosios technologijos asmens ir visuomenės sveikatai ir atitinka Europos sąjungos Baltijos jūros regijonų strategijos numatytą politinę sritį inovacijos. Projekte kuriamas produktas yra priskiriamas prie inovatyvių sveikatos technologijų. Dauguma sveikatos vertinimo produktų nėra individualizuoti, o sveikatinimo rekomendacijos yra apibendrintos. Ne per vidurkintus, o konkretaus asmens asmeninius duomenis paaiškinus jo jaučiamo gyvenimo kokybės sumažėjimą, daug anksčiau nei ligos atsirandančių funkcinių galimybių sumažėjimą ar funkcinių skausmų mechanizmus, asmens motyvavimas vyksta daug sklandžiau. Įprastai asmeniškai kiekvienam asmeniui įvertinti sveikatą reikalingos didelės, dažnai ne vieno specialisto, laiko sąnaudos. Tuo tarpu sukurta sistema leis stebėti asmeninius patiriamus mentalinius ir psichofiziologinius sveikatos pokyčius. Todėl sukurtą produktą naudojantys mokymo metodai bus unikalūs.

Projekte bus išlaikomas lyčių lygybės principas, sukurti produktai skirti tiek moterims tiek vyrams, proporcijos išlaikomos ir darbo grupėje. Pagrindiniai produkto vartotojai bus sportininkai ir su jais susiję specialistai. Labiausiai sistema reikalinga įmonėms ir sporto organizacijoms, kuriose siekiama aukštų sportinių rezultatų ir tai suteiks galimybę moterims rinktis labiau anksčiau vyriškomis laikytas sporto šakas. Sistema būtų ekonomiškai naudinga ir sportininkams, siekiantiems aukštų rezultatų. Naudojant sistemą būtų galima optimizuoti treniruočių proceso optimizavimą ar tikslingai parinkti nuovargį mažinančias bei dėmesio koncentraciją didinančias priemones.


Vandentiekio ir nuotekų tinklų plėtra Prienų rajone (Balbieriškyje) II etapas

Uždaroji akcinė bendrovė "Prienų vandenys"

Projekto tikslas - viešai tiekiamo tinkamos kokybės geriamojo vandens ir tvarkomų nuotekų paslaugos išplėtimas Prienų rajono Balbieriškio gyvenvietėje. Paklojus centralizuotus vandentiekio ir nuotekų tinklus, gyventojai, neturintys kitų nuotekų tvarkymo būdų arba negalintys užtikrinti esamų individualių nuotekų tvarkymo įrenginių sandarumo, turi galimybę jungtis prie naujai sukurtos vandentvarkos infrastruktūros. Vandentiekio ir nuotekų tinklai nutiesti Beržų g., Gerulių g., Partizanų g, ir Tujų g. (VT - 2,134  km ir NT - 1,699 km). Atitinkamai sudaryta galimybė prie centralizuotų tinklų prisijungti naujiems vartotojams: prie vandentiekio tinklų - 39 būstams/ 90 gyventojų* ir prie nuotekų surinkimo tinklų -  39 būstams/90 gyventojams*.  Įgyvendinus projektą bus užtikrintas ilgalaikis technine ir ekonomine prasme vartotojams prieinamas socialiai būtinų vandens tiekimo ir nuotekų tvarkymo paslaugų teikimas, sumažės požeminių vandenų tarša.*Gyventojų skaičius nustatytas vadovaujantis LR aplinkos ministro 2014-12-19 įsakymo Nr. D1-1050 (LR aplinkos ministro 2015-04-29 įsakymo Nr. D1-356 redakcija) nuostata, t.y.  būstų, naujai prijungtų prie VT ar NT  skaičių, padauginus iš  koeficiento (santykio  tarp Prienų rajono savivladybės teritorijoje esančių gyventojų skaičiaus  ir tarp būstų skaičiaus), kuris naujaisiai Lietuvos  statistikos departamento oficialiai skelbiamais duomenimis (2015 m.) Prienų rajono savivaldybei  sudaro 2,3 (toliau - gyventojų ir būstų santykio koeficientas Prienų rajono savivaldybei (2015 m. duomenys).

Projektu prisidedama prie darnaus vystymosi principo įgyvendinimo pagrindiniais aspektais: aplinkosaugos aspektu-bus sumažintas neigiamas poveikis požeminiams ir paviršiniams vandens telkiniams, užtikrinta  paviršinių vandens telkinių ir vandens ekosistemų apsauga, padidinta vandens ekosistemų įvairovė ir biologinis produktyvumas; socialiniu aspektu-bus užtikrintas sveikatos apsaugos reikalavimus atitinkančio geriamojo vandens tiekimas, kas teigiamai veiks visuomenės sveikatingumą; ekonominiu aspektu-bus užtikrintas sąnaudų susigrąžinimo ir prieinamumo principų laikymąsis, prisidedant prie vandens tiekimo ir nuotekų tvarkymo kainų kūrimo politikos; regionų vystymosi aspektu-bus prisidedama pire regionų aplinkosaugos, socialinių ir ekonominių skirtumų mažinimo.                                                             Projekto vykdymas neigiamų pasekmių darnaus vystymosi principų įgyvendinimui nesąlygos, o sąlyginai prisidės ir skatins šių principų įgyvendinimą.

Vykdant projektą siekiama priimti kompetetingus, novatoriškus, veiksmingus ir racionalius sprendimus, lyčių bei socialiai atskirų grupių dalyvavimas sprendimų priėmimo procedūrose tampa būtina sąlyga. Projekto įgyvendinimo veiklose nebus jokių apribojimų dėl lyčių lygybės ar nediskriminavimo principams įgyvendinti. Sukuriamas produktas (centralizuotai tiekiamas kokybiškas geriamas vanduo, centralizuotai surinktos ir išvalytos nuotekos, pagerėjusi aplinkos kokybė, žmonių sveikata ir racionalus vandens išteklių naudojimas) pasižymės vienodu teigiamu arba neutraliu poveikiu socialiai atskirų grupių ir lyčių atžvilgiu. Numatomos informavimo priemonės užtikrins lygias galimybes išlikti ar tapti aktyviais ekonominio ir socialinio gyvenimo dalyviais.


Projektu siekiama atlikti Chemijos ir  Transporto sistemos funkcionavimo sričių teisinio reguliavimo tinkamumo patikras, parengti prisitaikymo išlaidų vertinimo metodiką bei parengti pasiūlymus dėl šių sričių politikos formavimo ir įgyvendinimo, įskaitant - reguliavimo naštos mažinimo priemones, kurias įgyvendinus administracinė ir kita reguliavimo našta sumažėtų 2 mln. EUR. Taip pat numatoma kelti viešojo valdymo institucijų darbuotojų kompetencijas, reikalingas geresnio reglamentavimo priemonių efektyvumo diegimo didinimui, mokant  kaip praktiškai vertinti prisitaikymo išlaidas ūkio subjektams. Chemijos srities reguliavimui priskirtina cheminių medžiagų, jų turinčių mišinių arba iš mišinių pagamintų gaminių gamybos, importo, tiekimo rinkai, naudojimo, eksporto reglamentavimas, specialieji reikalavimai, kurie taikomi trąšoms, plovikliams, žaislams, elektronikos įrangai, darbų saugai dirbant su cheminėmis medžiagomis, narkotikų prekursoriams, ekstremalioms situacijoms valdyti. Cheminėms medžiagoms priskirtina pramoniniai chemikalai, biocidai, cheminiai augalų apsaugos produktai, nuodingųjų medžiagų kategorijos. Transporto sistemos funkcionavimui priskirtina: keleivių ir krovinių vežimas geležinkelių, kelių, jūrų, vidaus vandenų, oro transportu, visų rūšių transporto infrastruktūros plėtra, visų rūšių transporto saugus eismas, kombinuotas vežimas, transporto tranzitas ir logistika. Reguliavimo našta verslui apima išlaidas, kurias patiria ar gali patirti ūkio subjektas, vykdydamas teisės aktuose ar teisės aktų projektuose nustatytus reikalavimus. Ši našta praktikoje apima administracinę naštą verslui, prisitaikymo išlaidas bei verslo priežiūros naštą, tačiau, pažymėtina, kad šio projekto rėmuose, bus nagrinėjama tik administracinė našta verslui ir prisitaikymo išlaidos (angl. compliance costs) verslui. Verslo priežiūros našta (nors ji ir yra dalis bendros reguliavimo naštos) nagrinėjama nebus.


Skaitmeninio ugdymo turinio kūrimas ir diegimas

Projektu „Skaitmeninio udgymo turinio kūrimas ir diegiams“ siekiama kompleksinių ugdymo turinio pokyčių. Švietimo įstatyme ugdymo turinys apibrėžiamas kaip tai, ko mokoma ir mokomasi, kaip mokoma ir mokomasi, kaip vertinama mokinių pažanga ir pasiekimai, kokios mokymo ir mokymosi priemonės naudojamos. Įgyvendinant projektą investuojama į bendrųjų programų (toliau – programos) atnaujinimą ir jas palydinčios medžiagos rengimą (ko mokoma ir mokomasi), pagalbos įgyvendinant atnaujintas programas ir skaitmeninį turinį teikimą (kaip mokoma ir mokomasi) ir skaitmeninio ugdymo turinio kūrimą ir diegimą (kokios mokymo ir mokymosi priemonės naudojamos). Tikslui pasiekti keliami šie uždaviniai: parengti priemones ugdymo turiniui atnaujinti ir teikti steigėjams ir mokykloms pagalbą, reikalingą sėkmingai įgyvendinti atnaujintą ugdymo turinį.

Bus užtikrinamas prieinamumas kuriamomis skaitmeninėmis mokymo priemonėmis naudotis mokiniams, turintiems specialiųjų ugdymo poreikių ir (arba) asmenims su negalia, t. y. priemonių naudojimas ir valdymas turi būti paprastas, turi būti numatyta funkcija, leisianti priemonėmis naudotis ir asmenims, turintiems regos sutrikimų. Kuriamų skaitmeninių mokymo priemonių turinys Skatinti moterų ir vyrų lygybės ir nediskriminavimo principo įgyvendinimą. Projekto  veiklos prisidės prie Lietuvos Respublikos Moterų ir vyrų lygių galimybių įstatymo nuostatų gyvendinimo (1998-12-01 Nr. VIII-947) ir jame numatyto lyčių lygybės švietimo sistemoje įtvirtinimo. Projekto įgyvendinimo metu visiems naudos gavėjams ir skirtingų tikslinių grupių atstovams visoje šalyje bus suteikiamos lygios teisės dalyvauti Projekto veiklose ir naudotis projekto rezultatais nepaisant jų lyties, rasės, etninės kilmės, religijos ar tikėjimo, amžiaus ar seksualinės orientacijos.


Potvynių rizikos mažinimo priemonių įgyvendinimas Kumponų k. Kretingos r.

Kretingos rajono savivaldybės administracija

Projekto tikslas - įgyvendinti potvynių rizikos mažinimo priemones apgyvendintoje potvynio grėsmės teritorijoje - Kumponų k., Kretingos r. Iš projekto lėšų bus vykdomos veiklos: pažeisto erozijos Minijos šlaito tvirtinimas ir naujo pylimo ir kitų inžinerinių priemonių potvynių rizikai mažinti įrengimas. Projekto rezultatais naudosis apsaugotoje nuo potvynio teritorijoje nuolat gyvenantys asmenys.